qundao/data-zh-poetry huggingface dataset:
题关元诚所藏赵观四景画
作者：欧大任
朝代：明

千峰茅屋夐无邻，津口花开始识春。自是太平多隐逸，山人不是避秦人。绿树青山日未斜，镜湖一曲有荷花。云霞隐映开元敕，行客遥知贺监家。秋江无客共衔杯，酤酒前村艇未回。自信机心忘已久，开门无数白鸥来。蹇驴倦仆朔风寒，路远翻愁雪未乾。此去寻梅因觅句，灞陵桥上几回看。
题关元诚所藏赵观四景画·其一
作者：欧大任
朝代：明

千峰茅屋夐无邻，津口花开始识春。自是太平多隐逸，山人不是避秦人。
题关元诚所藏赵观四景画·其三
作者：欧大任
朝代：明

秋江无客共衔杯，酤酒前村艇未回。自信机心忘已久，开门无数白鸥来。
题关元诚所藏赵观四景画·其二
作者：欧大任
朝代：明

绿树青山日未斜，镜湖一曲有荷花。云霞隐映开元敕，行客遥知贺监家。
题关元诚所藏赵观四景画·其四
作者：欧大任
朝代：明

蹇驴倦仆朔风寒，路远翻愁雪未乾。此去寻梅因觅句，灞陵桥上几回看。
题冯元用先处士云洞图
作者：欧大任
朝代：明

湾上深居傍翠峦，无心出岫学龙蟠。参差勾漏岩头过，缥缈朱明洞口看。石削綵分千树色，瀑悬軿度万峰寒。庞公奕世冠簪贵，沛作甘霖自不难。
题冯汝行海浮山居图
作者：欧大任
朝代：明

远识金银气，舟行望转微。楼台疑蜃起，风雨挟鹏飞。孤岛分齐鲁，千山入海沂。图南吾欲去，渺渺泛潮归。
题刘仲修所藏杂画四首
作者：欧大任
朝代：明

鸟下湘江来，颇自怜香草。羡尔碧兰花，不怨秋风早。残荷烟水清，照影双鹅白。黄庭一卷书，谁似山阴客。蒲萄更马乳，岂及安石榴。凿空西使返，正是汉家秋。露满华林园，绛实临窗里。佳人把玩时，房房爱多子。
题刘仲修所藏杂画四首·其一
作者：欧大任
朝代：明

鸟下湘江来，颇自怜香草。羡尔碧兰花，不怨秋风早。
题刘仲修所藏杂画四首·其三
作者：欧大任
朝代：明

蒲萄更马乳，岂及安石榴。凿空西使返，正是汉家秋。
题刘仲修所藏杂画四首·其二
作者：欧大任
朝代：明

残荷烟水清，照影双鹅白。黄庭一卷书，谁似山阴客。
题刘仲修所藏杂画四首·其四
作者：欧大任
朝代：明

露满华林园，绛实临窗里。佳人把玩时，房房爱多子。
题刘子脩画牡丹送吴子充还白下
作者：欧大任
朝代：明

内苑繁花胜绮罗，五陵春色共经过。君归独把金陵酒，一曲谁同玉树歌。春深魏紫满雕阑，尔到江南尚未残。独有长安骑马客，曲江亭上几回看。
题刘子脩画牡丹送吴子充还白下·其一
作者：欧大任
朝代：明

内苑繁花胜绮罗，五陵春色共经过。君归独把金陵酒，一曲谁同玉树歌。
题刘子脩画牡丹送吴子充还白下·其二
作者：欧大任
朝代：明

春深魏紫满雕阑，尔到江南尚未残。独有长安骑马客，曲江亭上几回看。
题十八学士图
作者：欧大任
朝代：明

佩玉锵锵蹑凤翎，神山何以集仙灵。日高天策将军府，春满瀛洲学士亭。夹仗西城麾武骑，卷帘北斗映文星。晋阳启运词华在，想像丹青入杳冥。
题友云卷
作者：欧大任
朝代：明

云来积金峰，影落朱阳馆。先生不出山，窗中共舒卷。
题吴而谦野客堂
作者：欧大任
朝代：明

白首昂藏海鹤姿，翛然林下一茅茨。北窗似是羲皇世，惟许柴桑旧令知。
题唐子畏二美图
作者：欧大任
朝代：明

堤上风柔杨柳斜，歌中何处浪淘沙。芙蓉采得看颜色，犹似江南姊妹花。
题唐明皇按荔枝新曲图
作者：欧大任
朝代：明

弦管催欢太液头，曲中消息奏涪州。骊宫正想金舆远，羯鼓空馀玉座愁。花萼稀闻承内宴，霓裳无复侍宸游。雨淋铃夜西川路，犹忆长安一叶秋。
题喻邦相容膝轩
作者：欧大任
朝代：明

当膝穿还坐，其如木榻何。物情容黯淡，吾道足婆娑。岁月群鸥狎，柴荆小草多。东山谁劝驾，暂可挂渔蓑。
题大司马王公伯安画像
作者：欧大任
朝代：明

吴楚妖祲见封狐，铸山煮海繁有徒。豫章城上夜吹箛，直趋皖下窥以觎。公时在赣不待餔，挺身易服乘渔䒀。勤王万里方号呼，吉州集众亲鼓桴。速据巢穴收洪都，遂擒逆贼清江湖。绥厥士女将献俘，皇师奋遏仍天诛。逡巡居东逊硕肤，力辞封赏赋遂初。西粤不靖两江洿，蒲轮起公镇苍梧。总制专征授赤鈇，穷兵治叛民何辜。保障边境安獠奴，疏复岑氏存卢苏。开边安南岂庙谟，宁忤宰相触噫乌。实轸岭外困且痡，膏泽潜润民始苏。不然畲山昔尽锄，况帝已赐金仆姑。良知在心谁可诬，皇天知臣臣不孤。居夷浮海平生途，毁功绌爵何有乎。忆公曾上珠江舻，我骑竹马观雕弧。南康蔡生貌此图，三纪犹识面与颅。墓上宿草计已芜，畏垒尸祝何处无。即今南北缨曼胡，空想我公真丈夫。
题太玄观道士壁
作者：欧大任
朝代：明

羽客持经白日长，石门阴洞楚云凉。空闻丹伏降龙虎，何处箫声下凤凰。
题姚叙卿凤麓草堂
作者：欧大任
朝代：明

凤凰台倚帝城隅，五马归来宅一区。兴寄自堪同谢傅，隐居何以学王符。航临骠骑新成馆，苑接江潭半带湖。谁为清时频劝驾，十年功已赋三都。
题孙参军荔枝练鹊
作者：欧大任
朝代：明

红云开实满林香，海鸟孤飞练带长。粤客赋成西掖里，荔丹时节最思乡。
题孙汉阳折枝花
作者：欧大任
朝代：明

销银缀锦似闻香，娿娜深烟映画墙。为奏清平供奉曲，折旋应得侍君王。
题宁波龙郡丞勾甬纪年
作者：欧大任
朝代：明

海国频荒旱废畬，鄮州使者政何如。诸村赈贷家犹粒，五井荣雩野尽锄。汲孺可条河内奏，董生新著广川书。即看鳞鬣东南雨，霈作商岩力有馀。
题宋人绣达磨像
作者：欧大任
朝代：明

东行震旦年，渡芦带江色。见性成佛心，影幻中嵩壁。
题宗海别驾水月亭
作者：欧大任
朝代：明

悬车休沐早，于此息微躬。水月涵晖处，冬春皎镜同。金波犹穆穆，白露共濛濛。君自真如性，何劳论色空。
题小竹林图赠黄元光
作者：欧大任
朝代：明

覃怀西望竹为林，箕踞谁知托隐心。我忆酒炉曾醉处，河山宁隔万重深。
题尤叔野九龙山房
作者：欧大任
朝代：明

卜筑怀千古，书台磴道攀。茶分二泉水，松吹九龙山。玉笈风烟外，金庭睥睨间。精庐访刘巘，时有白云还。
题张仲素玄玉斋
作者：欧大任
朝代：明

高斋弦诵日，鸣佩更珊珊。江泻瑶池色，窗摇玉树寒。何来沧水使，将献白云坛。牛斗千山外，晴虹几度看。
题张司马巴川草堂
作者：欧大任
朝代：明

仗钺仍簪柱后冠，珊瑚树且挂渔竿。岷山流远江成字，巴岳云深谷似盘。簟展新青桃竹滑，尊开重碧荔枝寒。晋公已拜裴中令，铭鼎西堂岁岁看。
题徐朝直课子图
作者：欧大任
朝代：明

学已推文苑，儿今更宁馨。壁藏济南简，家授广川经。夜诵镫常碧，晨趋佩自青。豫章名父子，奎斗焕江星。
题思伯画
作者：欧大任
朝代：明

摵摵秋风隐高树，黄叶苍苔满庭户。青山自有下帷人，知是广川读书处。
题惟敬画
作者：欧大任
朝代：明

雾阁芸窗白石霏，夜寒轻飏五铢衣。仙人合在芙蓉馆，并驾青鸾上翠微。
题成勋部所藏尤求画十首
作者：欧大任
朝代：明

青障矗林霏，白云映江水。何人出世心，嗒然隐吾几。晓烟澹岩户，石涧一桥渡。望中云术遥，似是升真路。鹿场何者栖，虎溪未为僻。松根煮茗时，山斋待幽客。霞起冠岭色，瀑下飞空寒。兴公如未赋，胜绝谁能看。霜树寒犹劲，风涛急未流。高亭天畔色，寂寂半江秋。远树云屯深，平芜鸟飞急。春色过棕亭，江天片帆入。何人一出手，钓得四十九。天寒鸿雁来，川净鵁鶄走。红扑章台路，翠滴灞陵树。马上少年郎，西向长安去。山深豹子林，江迥桐君阁。客来抱膝谈，悠然在庐霍。龙起雨方注，虹横瀑更飞。谁令丘壑士，无意恋荆扉。
题成勋部所藏尤求画十首·其一
作者：欧大任
朝代：明

青障矗林霏，白云映江水。何人出世心，嗒然隐吾几。
题成勋部所藏尤求画十首·其七
作者：欧大任
朝代：明

何人一出手，钓得四十九。天寒鸿雁来，川净鵁鶄走。
题成勋部所藏尤求画十首·其三
作者：欧大任
朝代：明

鹿场何者栖，虎溪未为僻。松根煮茗时，山斋待幽客。
题成勋部所藏尤求画十首·其九
作者：欧大任
朝代：明

山深豹子林，江迥桐君阁。客来抱膝谈，悠然在庐霍。
题成勋部所藏尤求画十首·其二
作者：欧大任
朝代：明

晓烟澹岩户，石涧一桥渡。望中云术遥，似是升真路。
题成勋部所藏尤求画十首·其五
作者：欧大任
朝代：明

霜树寒犹劲，风涛急未流。高亭天畔色，寂寂半江秋。
题成勋部所藏尤求画十首·其八
作者：欧大任
朝代：明

红扑章台路，翠滴灞陵树。马上少年郎，西向长安去。
题成勋部所藏尤求画十首·其六
作者：欧大任
朝代：明

远树云屯深，平芜鸟飞急。春色过棕亭，江天片帆入。
题成勋部所藏尤求画十首·其十
作者：欧大任
朝代：明

龙起雨方注，虹横瀑更飞。谁令丘壑士，无意恋荆扉。
题成勋部所藏尤求画十首·其四
作者：欧大任
朝代：明

霞起冠岭色，瀑下飞空寒。兴公如未赋，胜绝谁能看。
题文休承萱花
作者：欧大任
朝代：明

树萱灿庭花，风日当清昼。衣以斑斓来，持献北堂寿。
题文太史山水小幅二首
作者：欧大任
朝代：明

绿树溪边一草堂，风流应是辋川庄。题诗好在芙蓉沜，独下兰桡思渺茫。精舍新开剡水滨，闭门风雪四无邻。前溪夜静闻篙桨，知有扁舟乘兴人。
题文太史山水小幅二首·其一
作者：欧大任
朝代：明

绿树溪边一草堂，风流应是辋川庄。题诗好在芙蓉沜，独下兰桡思渺茫。
题文太史山水小幅二首·其二
作者：欧大任
朝代：明

精舍新开剡水滨，闭门风雪四无邻。前溪夜静闻篙桨，知有扁舟乘兴人。
题文寿承书苏武传后
作者：欧大任
朝代：明

行持汉节向胡天，泪尽边沙更黯然。系雁回风曾有帛，牧羝残雪已无毡。上林岂但三千里，异域俄惊十九年。麟阁姓名虽典属，几人归傍茂陵烟。
题日本人画王母图
作者：欧大任
朝代：明

西望瑶池五色霞，海东开遍露桃花。长安自昔神仙宅，青鸟飞来入汉家。
题曾孝廉醉隐楼
作者：欧大任
朝代：明

避世君深隐，高楼颂酒星。浮名逃白堕，长啸落青冥。大宛蒲萄熟，乌程竹叶泠。蟹螯持斝共，鱼脍就船停。痛饮差为适，酣歌不愿醒。陆应沉曼倩，关可闭刘伶。马乳谁沾赐，鸱夷每系瓶。竟留千石酿，曾上九江舲。夜月帘犹捲，秋风户尚扃。黄公旧垆在，回辔敢重经。
题朱子朗画二首
作者：欧大任
朝代：明

槛外碧波万里，窗间紫逻千回。日暮无人载酒，门前问字谁来。秋色山山木落，夕阳浦浦帆归。有客共登高阁，西风鲈鳜初肥。
题朱子朗画二首·其一
作者：欧大任
朝代：明

槛外碧波万里，窗间紫逻千回。日暮无人载酒，门前问字谁来。
题朱子朗画二首·其二
作者：欧大任
朝代：明

秋色山山木落，夕阳浦浦帆归。有客共登高阁，西风鲈鳜初肥。
题朱履方青藜阁
作者：欧大任
朝代：明

小侯今秀颖，开阁更何如。梦已持镂管，名宁减灌蔬。校文中垒后，给札尚方馀。太乙来然火，应能问著书。
题朱用晦灌息轩
作者：欧大任
朝代：明

君岂于陵子，清时亦灌畦。桔槔机自息，蝴蝶梦俱迷。支枕存鸿宝，探书诵马啼。千秋高士传，多在豫章西。
题朱贞吉瀑泉图
作者：欧大任
朝代：明

西望青天挂玉龙，风来飞洒石门松。罗浮归客将寻汝，沐发匡庐第一峰。
题朱贞吉蝉雀画扇
作者：欧大任
朝代：明

东吴顾陆让精工，曾赐庐江小褚公。敢与滕王论蛱蝶，西山南浦柳丝风。
题杂画四首 其一 蝴蝶
作者：欧大任
朝代：明

倦雨宿南葑，穿烟起西□。栩栩乐何如，犹然漆园梦。
题杂画四首 其三 蜻蜓
作者：欧大任
朝代：明

见尔芙蓉沜，点水款款飞。黄头棹船去，半湿轻罗衣。
题杂画四首 其二 螳螂
作者：欧大任
朝代：明

绿条茂阴时，冠角奋其臂。齐侯一回车，勇士如云至。
题杂画四首 其四 海螺
作者：欧大任
朝代：明

云浮海蛎房，日烘蒲蠃甲。依然汝南陂，不似桂阳峡。
题杂画四首·蝴蝶
作者：欧大任
朝代：明

倦雨宿南葑，穿烟起西□。栩栩乐何如，犹然漆园梦。绿条茂阴时，冠角奋其臂。齐侯一回车，勇士如云至。见尔芙蓉沜，点水款款飞。黄头棹船去，半湿轻罗衣。云浮海蛎房，日烘蒲蠃甲。依然汝南陂，不似桂阳峡。
题李鸿胪山水障子四首
作者：欧大任
朝代：明

红杏开时杨柳新，乐游原外曲江春。锦袍醉插宫花去，马上风流第一人。金沟水溢白云池，万朵莲花映绿漪。一曲江南茜裙女，轻舟来唱采菱词。万年明主是羲皇，纵饮何妨白发长。君见东篱佳色起，小园偏得上林霜。点点梅花寒玉姿，万山风雪倚楼时。广平自有东川赋，谁道何郎水部诗。
题李鸿胪山水障子四首·其一
作者：欧大任
朝代：明

红杏开时杨柳新，乐游原外曲江春。锦袍醉插宫花去，马上风流第一人。
题李鸿胪山水障子四首·其三
作者：欧大任
朝代：明

万年明主是羲皇，纵饮何妨白发长。君见东篱佳色起，小园偏得上林霜。
题李鸿胪山水障子四首·其二
作者：欧大任
朝代：明

金沟水溢白云池，万朵莲花映绿漪。一曲江南茜裙女，轻舟来唱采菱词。
题李鸿胪山水障子四首·其四
作者：欧大任
朝代：明

点点梅花寒玉姿，万山风雪倚楼时。广平自有东川赋，谁道何郎水部诗。
题杏花春燕图寄潘居实兄弟
作者：欧大任
朝代：明

河阳不数种桃家，红杏天边一片霞。谁似毗山双燕起，翩翩春醉曲江花。
题杨太宰桃花岭
作者：欧大任
朝代：明

海上花开半岭红，仙源应与武陵通。天将衡鉴咨山宰，世以安危寄令公。启事建章朱树侧，归心度索绮霞中。恩深正在弘农日，讵但名园洛下同。
题梁伯遐临漪亭
作者：欧大任
朝代：明

孙登百泉隐，长啸似君閒。白鸟池头水，青鸳屋上山。摊书霞满席，洗屐月临关。客有逍遥论，唯应数往还。
题沈以安大朴斋
作者：欧大任
朝代：明

何年苕霅上，卜筑隐侯园。树色深藏阁，溪流曲绕门。全生同栎社，避世似花源。谁许便高卧，因知微尚存。
题沈周画渔父问屈原图
作者：欧大任
朝代：明

避世吾堪老一蓑，江潭憔悴尔如何。远游未可南疑去，犹及沧浪咏九歌。
题沈宜谦画梅
作者：欧大任
朝代：明

旧识仙人萼绿华，石湖雪后楚天霞。醉骑白凤瑶池上，约过罗浮第几家。
题洞庭渔家图
作者：欧大任
朝代：明

岳州西望洞庭山，万里烟波羡汝闲。湖上卖鱼仍买酒，钓船犹载夕阳还。
题海云山人秋鹰图
作者：欧大任
朝代：明

西风秦树色苍苍，独立秋鹰正击霜。汉主跨胡还此日，何人给札奏长杨。
题漓山图寄张京兆
作者：欧大任
朝代：明

神武归曾诏给苓，漓山真自远冥冥。衣冠世表高阳里，羔雁人来大楚庭。游处每占关气紫，书成犹向岳云青。金芝玉树君家庆，从此天南识岁星。
题漓江萱祝图为张博士端孟母夫人寿
作者：欧大任
朝代：明

漓上萱花锦石荧，承欢君侍玉麟亭。觞行太姥曾孙酒，箧贮夫人大洞经。晓日正看鹓五彩，秋风还下鸟双青。长沙燕喜家方庆，八翼天门望帝庭。
题潘中丞留馀堂
作者：欧大任
朝代：明

骑省当年作赋名，霅川今有洛滨情。门因廷尉容车大，星向中丞独坐明。家庆长留看列戟，主恩深注待持衡。传经世守春秋学，何但玄成在汉京。
题潘少承滋兰精舍
作者：欧大任
朝代：明

深谷多香草，清秋露已霏。当门含粲茜，入室袭芳菲。池荫紫茎润，风飘丹颖飞。佩从江上结，握向省中归。瑶轸新成曲，山芗已拂衣。谢庭看玉树，从此倍光辉。
题玉洞桃花图赠大司空蔡公
作者：欧大任
朝代：明

赤墀委佩更珊珊，五十曾登汉将坛。胡骑早闻安石墅，洛师犹忆惠文冠。关门紫气何人候，湖水扁舟异日看。万树桃花天目上，山炉应熟九还丹。
题王元美小祇园
作者：欧大任
朝代：明

宰官身已事东林，厌向金门学陆沉。醉后双钩沧海色，灯前半偈白云心。持经颇解清斋久，投老偏能住岳深。策杖给园精舍近，可容同社一相寻。
题王子新所藏赵承旨山水小景二首
作者：欧大任
朝代：明

虎溪流曲泉，鹿门隐高树。山人不入城，日暮自来去。落日芙蓉渚，轻风杨柳矶。船头独吹笛，时见白沤飞。
题王子新所藏赵承旨山水小景二首·其一
作者：欧大任
朝代：明

虎溪流曲泉，鹿门隐高树。山人不入城，日暮自来去。
题王子新所藏赵承旨山水小景二首·其二
作者：欧大任
朝代：明

落日芙蓉渚，轻风杨柳矶。船头独吹笛，时见白沤飞。
题王屋山图寄朱孔炎
作者：欧大任
朝代：明

石道崚嶒郁万盘，三芝五药满天坛。洪河不断荣光起，闲与仙人策杖看。
题王进士子牧琼林宴归图二首
作者：欧大任
朝代：明

赐对彤墀子大夫，家传经学冠西都。宫袍绿映浮云骑，谁似蒲州五色驹。红杏花开柳欲丝，曲江春色醉归时。金鞭策过蛮夷邸，尽指郎君似太师。
题王进士子牧琼林宴归图二首·其一
作者：欧大任
朝代：明

赐对彤墀子大夫，家传经学冠西都。宫袍绿映浮云骑，谁似蒲州五色驹。
题王进士子牧琼林宴归图二首·其二
作者：欧大任
朝代：明

红杏花开柳欲丝，曲江春色醉归时。金鞭策过蛮夷邸，尽指郎君似太师。
题琵琶图
作者：欧大任
朝代：明

香山伊水不禁秋，况是浔阳九派流。一曲琵琶弹夜月，教人无赖忆江州。
题画寄沈纯父
作者：欧大任
朝代：明

三江江口水如油，藤帽棕蓑又几秋。我有尺书何处寄，思君只在木兰舟。
题画梅寄吴子化
作者：欧大任
朝代：明

建康姑孰雪飞时，庾亮楼中坐赋诗。春送一枝钟阜早，江头南望寄相思。
题画梅送黎文学君实赴新城
作者：欧大任
朝代：明

春到东岩万玉斜，青毡寒映广文家。冰枝把赠罗浮色，认是江南第一花。
题画美人
作者：欧大任
朝代：明

吹罢鸾箫斗柄高，旧人惟有薜阳陶。翻思十载扬州月，曾照船头白锦袍。
题画赠蔡比部子木
作者：欧大任
朝代：明

远目凝椒浦，扁舟下桂潭。青天鸿雁起，秋色满江南。
题白泉小景赠李季常
作者：欧大任
朝代：明

飞泉仄挂半空寒，石室云扉锁郁盘。何限铁桥桥畔雪，竹西归去几回看。
题石庵图
作者：欧大任
朝代：明

三峰曾削出，一室此为尊。箭栝初通路，琅玕尚满园。斋应题雪浪，铭自勒云门。载酒人能至，宁辞问字繁。
题礼公墨竹赠洪元虚
作者：欧大任
朝代：明

梅是沙弥蜜是师，长干弟子已传衣。毫端无数青鸾尾，半似瑶池月下飞。
题礼公画竹二首
作者：欧大任
朝代：明

海上洛迦山，现我大士影。萧萧翠竹风，此中有深省。不二是法门，悟者阿罗汉。一枝青琅玕，孤峰白云涧。
题礼公画竹二首·其一
作者：欧大任
朝代：明

海上洛迦山，现我大士影。萧萧翠竹风，此中有深省。
题礼公画竹二首·其二
作者：欧大任
朝代：明

不二是法门，悟者阿罗汉。一枝青琅玕，孤峰白云涧。
题紫云山黄道士院
作者：欧大任
朝代：明

紫云山里黄花洞，十里襄城路不迷。童子芝图何日授，玉池风谷具茨西。
题绣佛斋图
作者：欧大任
朝代：明

众生无上道，开示方便门。非法非非法，斋心礼世尊。
题罗汉图
作者：欧大任
朝代：明

清池證得阿罗汉，大海涌来观世音。莫待西归一只履，道人何日不修心。
题胡孟韬匡山读书处
作者：欧大任
朝代：明

负笈中林白鹿前，草堂何但似青莲。玄风大士通三昧，金粟如来第几传。箫管壁开喧蟋蟀，薪蒸樵后得貂蝉。名山西访藏书地，欲上鄱湖月下船。
题董体仁玉几山房
作者：欧大任
朝代：明

斋居玉几侧，秋草下帷青。弟子谁都讲，来传董氏经。
题西洲精舍图
作者：欧大任
朝代：明

精庐新卜蓼花洲，隐几萧然已觉秋。坞西有客期未至，日暮临流看白鸥。
题詹东图醉茶轩
作者：欧大任
朝代：明

楚客谁来卜，逢人畏独醒。雨前炊石铫，月下汲江瓶。茗艼翻经室，鬅鬙问字亭。天门清醉后，操笔为君铭。
题邯郸吕仙祠
作者：欧大任
朝代：明

漳河西问主人餐，釜里黄梁醉后看。闻道吕公曾一梦，自怜驱马过邯郸。
题邵汝恒据梧轩
作者：欧大任
朝代：明

树下机方息，嗒然唯浊醪。世今嗟物役，君已解天韬。稍得樗全幸，宁知磬折劳。松萝看不厌，行弄白云高。
题陈士谦墨竹
作者：欧大任
朝代：明

词客当年有钓台，檀栾犹见夹池开。玉箫曾共吹明月，何处双飞碧凤来。
题陈荔浦高隐图
作者：欧大任
朝代：明

茂宰辞官意独偏，拂衣解印是何年。朗陵宅表高阳里，彭泽归求下噀田。但学庚桑畏逃垒，非因浪泊看飞鸢。问君种秫今多少，共理耕锄陇上烟。
题陈达甫酒星亭
作者：欧大任
朝代：明

百年天地小蘧庐，种竹为林与世疏。沧海一星堪是酒，青山二酉尽成书。葛巾漉后宁辞醉，藜杖钱多不愿馀。白眼沉冥君自爱，苏门长啸意何如。
题飞来寺图
作者：欧大任
朝代：明

中宿禅林几度过，跏趺石上访弥陀。门开山色荆衡尽，峡束江流骆越多。翡翠经春栖枳棘，狝猴深夜挂藤萝。游人独把禺阳竹，为问西来意若何。
题马远画菜
作者：欧大任
朝代：明

篱门膏雨一畦春，酒醒偏宜菜甲新。谁似先生盘苜蓿，于陵甘作灌园人。
题马醉狂梅雪图赠潘婿幼恭
作者：欧大任
朝代：明

梅花枝上鹊寒栖，雪涨江天月满溪。词客挥毫何处醉，玉壶春酒秣陵西。
题魏子贞石葵草堂
作者：欧大任
朝代：明

爱君簪弁里，丘壑白云情。秀石连峰出，高花向日明。诵诗趋幼子，问字揖诸生。有约寻天目，相将杖屦行。
飓风涨落招晋安王山人
作者：欧大任
朝代：明

沧波洗屐出柴关，渔钓何人到此间。江水未漂何胤室，竹林深掩戴颙山。三轮公调年来异，四壁家徒日共闲。泾上樵风今可帆，夕阳长望一蓑还。
饥乌
作者：欧大任
朝代：明

饥乌疑不下，野鹤寡相亲。贫贱逢多难，风波几故人。漳滨谁问病，河渚愿依邻。去矣从吾好，劳劳何足陈。
饮中泠泉
作者：欧大任
朝代：明

引绠汲清泠，持作佛前供。一卷楞伽经，天风破尘梦。
饮启丁藕花居
作者：欧大任
朝代：明

荡桨酒如泉，风亭为击鲜。小池吾每过，曲笠尔犹贤。林近匡山社，溪通镜水船。新荷鱼自戏，何似在东田。
饮朱同伯匡南草堂
作者：欧大任
朝代：明

十度封书问闭关，披襟心比白云閒。校书汉代题中垒，奏雅淮南号小山。辔可控持风鹤上，剑曾飞射斗牛间。为君三醉清歌起，似胜当年七日还。
饶州酬黄兵宪士弘妙果寺饮别
作者：欧大任
朝代：明

楚天风雪几停舻，西过康郎更问途。置驿郑庄频请谢，秉麾陶侃在江湖。借才价重连城璧，映坐光摇五色珠。此夕尊前贪握手，出关征马各踟蹰。
首夏侍督学莆田林公药洲游眺
作者：欧大任
朝代：明

青阳布芳陌，朱明届炎陬。仙城久标胜，旧苑开灵洲。丰泽溢嘉荣，百卉纷以柔。菡萏耀金塘，紫薇间朱榴。清川带蒲藻，凫雁唼喋浮。游鱼乐渊深，鸣鸟依林幽。昔闻川上叹，今悟沧浪讴。君子务玄赏，于焉事遨游。温颜重延接，列坐亲绸缪。见眷良已勤，越分非所由。仰瞻九曜石，俯睇琅玕丘。懿彼凤与凰，翩翩不可留。何由附高翼，鉴辉翔九州。来仪亮有期，千秋赞皇猷。
首夏沈鸿胪宅同吴侍书黎秘书顾舍人赏牡丹
作者：欧大任
朝代：明

玉鞭遥向五陵家，沁水园中日未斜。万片綵云飘翠幕，一阑红锦照晴霞。席茵最忆江南草，尊酒频看蓟北花。欢赏幸陪供奉客，绝胜歌管七香车。
首夏病起出南村田庐迟潘少承
作者：欧大任
朝代：明

负疴谢来往，春尽开荆扉。邻翁念童雉，炊黍馌田归。蚕幼桑叶尽，麦熟野雉飞。耕织日可就，而我生计非。开卷得心赏，千载非今时。幽居无世缘，微君孰相知。竹陂有来径，浊酒宜共持。任真穷百年，已矣甘息机。
首蓿斋初成郭山人霁上人自焦山见过
作者：欧大任
朝代：明

高士能同首蓿盘，僧携明月下天坛。谁云郑老斋中坐，不似焦仙洞口看。
马上口占
作者：欧大任
朝代：明

岭南何但隔天涯，只见长安不见家。马上风尘犹是客，年年空自忆梅花。
马上望黄鼎诸村
作者：欧大任
朝代：明

风雨声中落木，茅茨深处鸣鸡。过尽平湖十里，人家犹隔瀼西。
马上见天息山渡河入汝州
作者：欧大任
朝代：明

天息山前一旅人，广成泽畔万家春。城头无限鱼陵色，日暮移船独问津。
马仲高郑康明陈寅衷乘舟见访
作者：欧大任
朝代：明

倒屣相看见面稀，椷诗三度寄林扉。郫中酒为扬雄载，镜里船逢贺监归。津树不堪频欲别，江鸥何事忽群飞。殷勤缟带君犹赠，浅薄那能报纻衣。
马参军纳妾
作者：欧大任
朝代：明

媞媞东厢下，美人怀芳芬。燕姬珣玗玉，赵女蘼芜薰。乍逢洛浦月，似下阳台云。钗蝶香不散，镜鸾影难分。持觞竹叶酒，携手榴花裙。徐茜爱方始，秦嘉书蚤闻。织缣还织素，总堪娱使君。
马平莫宪副允升八十
作者：欧大任
朝代：明

豸冠风节重南州，绿野归时未白头。丹诏新颁灵寿杖，金门曾赐吉光裘。谢家玉树森相向，王氏乌衣乐并游。三径黄花千石酒，年年阳月柳江秋。
马文庄公挽词
作者：欧大任
朝代：明

黄阁丝纶重，丹衷日月新。三朝劳大老，一代识名臣。昔入金銮直，曾分翠釜春。抡材收杞梓，教胄藉陶甄。周雅菁莪盛，尧年雨露匀。南宫司礼乐，东省领冠绅。相以阿衡贵，班今力牧邻。重华咨四岳，北斗贯三秦。日切岩廊地，天扶社稷身。诗书尊旧学，舟楫在斯人。忽报中台坼，俄惊大梦真。圣情频惨恻，朝士共悲辛。琬琰勋庸录，丹青想像辰。人知于定国，家有范纯仁。漫漶曾怀刺，瞻趋似饮醇。扫门长揖客，从此忆平津。
驾入
作者：欧大任
朝代：明

东华严警跸，法驾日高还。已格精禋后，犹思陟降间。黄琮留北畤，朱火照西山。幄殿云成綵，曾看候圣颜。
驾出
作者：欧大任
朝代：明

凤辇天行处，千官望衮衣。星罗东阙绮，霞绚北郊旂。虎落多沾翠，鹓班半赐绯。词臣三礼赋，扈从有光辉。
驾幸太学
作者：欧大任
朝代：明

皇穹祚大宝，圣睿膺图箓。函夏尘不飞，王道清以穆。兵销九塞烽，贡叠诸蕃毂。白虎开经帷，台保日启沃。卜晨临辟痈，甘雨沾霢霂。皮弁祭菜来，赞谒勤史祝。合乐磬管锵，明禋豆登馥。警跸御彝伦，桥门列貂玉。延胄诏大胥，坐讲冠衿肃。赐赉及师儒，观光许麋濮。宣谕弘世风，化成万方睦。臣奏镐京诗，昌明颂嘉福。
驾幸太学赐衣
作者：欧大任
朝代：明

桥门成礼佩锵锵，敕赐宫衣出尚方。照日拜时皆湛露，自天题处尽披香。恩沾御沼双鸿鹄，光射彤楼五凤凰。橐笔西痈虽欲颂，小臣何以赞垂裳。
骤雨江涨
作者：欧大任
朝代：明

涨水风俱挟，弥天雨半阴。鸬鹚遵渚急，鹦鹉宿枝深。铜柱波犹动，金门陆岂沉。江边搔白首，策杖一长吟。
魏子行寄季朗
作者：欧大任
朝代：明

君不见仲连曾是鲁诸生，飞书早射聊城箭。君不见东方老作公车人，待诏颇上承明殿。今之魏子胡乃尔，落魄吴门事枯砚。魏子习与刘生游，并究六艺综九流。胸罗万象纷镜别，手持寸管穷雕搜。霹雳乱飞蛟鳄起，山鬼惊遁海若愁。精凝造化在机杼，神解锋刃无全牛。梓庆不加成鐻气，纪昌宁以触矢忧。著书上已窥骚雅，么么数子奚足俦。丈夫屈首学章句，十年未献长杨赋。空伤骐骥混驽骀，谁怜宝鼎同康瓠。我也白发尚蹉跎，肉食雄飞感慨多。汝曹岂是泥涂客，荐引无人禁尔何。君不见文章风节可千古，峍兀山岳流江河。子今有酒且但饮，醉听江都博士歌。
鱼塘舟中闻海上有警
作者：欧大任
朝代：明

岛树春深紫翠重，不堪氛祲过西淙。潮来半带江南泪，雁断频惊海上烽。遂有黄巾劳汉将，只闻丹徼尽尧封。健儿何日销金甲，禾黍千村听夕舂。
鸡鸣寺塔眺玄武湖
作者：欧大任
朝代：明

乐游苑外夕阳沉，玄武堤边秋草深。何处飘零江左客，不禁烟桨五湖心。
鹖冠著书图
作者：欧大任
朝代：明

白首缁帷不下坛，一编元自足盘桓。书传绝学虫为篆，家隐名山鹖是冠。草阁几人题玉笈，竹林诸子荐铜柈。西昌更有长生箓，愿奉云亭岁岁欢。
鹤舒台吟赠邝子乾
作者：欧大任
朝代：明

千岁鹤，万丈台。台崔嵬，鹤毰毸。仙禽已入青霄去，昔日翩翩安在哉。鹤不来，台独在。忆霓裳，思羽盖。手把芙蓉不可招，飞光缥缈云霞外。君居台下今几年，练玉餐霞骨欲仙。桂花松子时时满，岩瀑山烟日日悬。君不见东海安期闲浩荡，阜乡亭侧长相望。行留玉舄更何时，邀余同向青霄上。
麻城雪中游龟峰山还过万寿寺圆容上人方丈
作者：欧大任
朝代：明

徒御偶然屏，闲来聊避喧。雪深支遁院，松傍朗公门。苦茗资檀越，疏钟掩给园。蕲黄禅祖地，经律共谁翻。
黄主客赵谭二大理出饯江上
作者：欧大任
朝代：明

征虏亭边早戒寒，归人双旆动江干。法曹宠饯搴舟送，客部题诗把袂看。别后鹓鸿趋紫禁，愁来钟鼓忆长安。烟波万里怜予远，日暮空歌澧有兰。
黄元生大酉山房
作者：欧大任
朝代：明

藏室青冥里，云霞缥缈间。名高文苑传，书似道家山。渟水澄为锦，疏峰曲作环。芝兰庭下满，犹待谢公还。
黄参军惟衷自庐州入都得汤惟衷金陵书
作者：欧大任
朝代：明

布衣交已似晨星，何限离愁白下亭。独客关山劳梦寐，尺书鱼雁慰飘零。监军暂守濡须督，给事仍留泗水庭。谁共葛洪丹灶畔，松风萝月满岩扃。
黄太史懋中席高陈二文学同集
作者：欧大任
朝代：明

赐书班嗣借相看，西第今来卜昼欢。碣石夕阴黄柳细，渔阳春色白云寒。持醪席上歌金缕，行炙花间出玉盘。满坐江南三月客，那知铜马是长安。
黄山人孔昭见过
作者：欧大任
朝代：明

尔自何方至，丹青手自携。身游三辅北，家在七闽西。廓落心俱远，逍遥物共齐。朱门慵削牍，丹壑惯扶藜。笠小披山雾，鞋穿踏雪泥。隐囊双管玉，大布一袍绨。班氏书堪借，扬亭酒欲赍。愁惟歌九咏，力肯破群迷。揖客将军贵，工诗处士题。不嫌盘苜蓿，频约过禅栖。
黄山引赠郑子阳
作者：欧大任
朝代：明

黄山之高四千仞，峞哉岌哉，呼吸上与青天近。三十六峰连斗牛，臣灵奰屃东南镇。轩辕昔日乘苍虬，浮丘容成曾共游。鸟书虫篆不可见，琅玕芝草空能留。瀑飞百道霄汉下，水晶帘挂双龙湫。五色恍有金银阙，仙乎一去三千秋。郑君仙才古风格，幼学丹青工水墨。师山之后大雅人，梁园老作诸侯客。家近焦村百里间，天梯雪石尚堪攀。药炉丹鼎轩辕宅，摘得松花可驻颜。借问郑君何日隐，虎头岩下缚柴关。上餐天都半夜之沆瀣，下弄石桥千折之潺湲。洞中之人把瑶草，玉书招尔黄鹄还。我有芙蓉三尺剑赠之，归来兮昆丘蓬海之仙山。
黄州遇袁履善比部时量移郡丞
作者：欧大任
朝代：明

天涯把袂问何之，海内才名识汝迟。此地更留苏氏赋，何人不诵谢公诗。豫章一榻将悬日，洛下扁舟欲去时。圣主似闻前席待，蓟门烟柳忆归期。
黄幼章赴试南宫夜雨枉别
作者：欧大任
朝代：明

不尽中心约，须臾袂易分。雨深孤骑去，木落万山闻。霜雪堪兰佩，关河自雁群。玄成还世业，凭尔报明君。
黄幼章邀游巢云轩
作者：欧大任
朝代：明

壶榼幽期在竹扉，黄花三径晚依依。草堂鹤待人归久，蕙帐云深客到稀。觅句泉边供茗细，清斋林下折菘肥。出山愧谢陶弘景，争得当年便拂衣。
黄幼章邀游琪林分得霜字
作者：欧大任
朝代：明

茗宴适秋凉，琳宫开草堂。菊侵双涧水，桂落一林霜。羽客弹瑶瑟，山人送玉觞。翩翩鸾鹤集，何异白云乡。
黄明府七十又一社中为寿
作者：欧大任
朝代：明

江水双流海石斜，城南夹毂太丘家。尚方赐日凫为舄，三径归时菊正花。游向函关开紫气，隐从勾漏觅丹砂。尊前歌劝长生酒，更有安期枣似瓜。
黄明府公补六十一初度
作者：欧大任
朝代：明

天边十五汉星郎，绶绾桃花佩水苍。陶令隐从三径里，葛侯归向二楼旁。丹砂几转藏勾漏，玉舄何年出尚方。客有紫芝歌劝酒，不妨丝竹引壶觞。
黄竹子歌
作者：欧大任
朝代：明

青青黄竹子，持许作团扇。马上白面郎，含羞不相见。
黎口镇趋宜沟
作者：欧大任
朝代：明

贪程宁计远，日日逐车尘。河徙黎阳渡，城临白马津。买刍供候骑，炊黍待行人。貂帽惟残雪，空思五岭春。
黎惟仁山房别陈宗益还新溪
作者：欧大任
朝代：明

高楼送客夜悠悠，独立风烟咏四愁。归去故园谁是伴，雪晴江上一孤舟。
黎惟敬初度曾缮部有作即席索和
作者：欧大任
朝代：明

市隐扬云宅，风流贺监年。清歌停座上，紫气落尊前。词赋谁争长，婵娟却自怜。金门沉陆久，那识是神仙。
黎惟敬席上文休承有赠歌者戏和二首
作者：欧大任
朝代：明

燕市悲歌酒易消，双声流响入云霄。送君更唱江南曲，草绿吴洲第几桥。西第留欢更此宵，清诗题赠董娇娆。锦袍明月江船上，谁共扬州听玉箫。
黎惟敬席上文休承有赠歌者戏和二首·其一
作者：欧大任
朝代：明

燕市悲歌酒易消，双声流响入云霄。送君更唱江南曲，草绿吴洲第几桥。
黎惟敬席上文休承有赠歌者戏和二首·其二
作者：欧大任
朝代：明

西第留欢更此宵，清诗题赠董娇娆。锦袍明月江船上，谁共扬州听玉箫。
黎惟敬梁公实约过草堂不至
作者：欧大任
朝代：明

却扫柴门下，孤村少客过。授经非博士，贷粟有监河。溪涨凫鹥满，园荒杞菊多。草堂终日待，枉策意如何。
黎文学惟仁初度
作者：欧大任
朝代：明

三山海色送扶光，宴坐天中羽景堂。新奏琅璈千岁曲，频行玉醴九霞觞。紫微郎贵曾飞盖，太极卿尊已佩珰。方朔从来非汉吏，朱明元是列仙乡。
黎秘书席上赠李少虚之官赤岩
作者：欧大任
朝代：明

长安腊月送行客，雪中命酒秘书宅。客行路出八闽西，赠言岂有绕朝策。前年岛奴犹未平，郡县纷纷皆甲兵。岩前吹角边军集，城上鸣铙老将行。岛奴今已悔祸久，闽中咸奏凯歌声。客为南海李少虚，谢家之亲黎秘书。请缨岂是抱关吏，佩印那辞乘传车。风尘止可树勋伐，今人古人何不如。吾闻桐乡朱邑本啬夫，阳夏黄霸曾游徼。客行上马须早驱，慷慨岂道功名小。
黎秘书携酒同顾舍人吕蒋二山人礼永二上人集普恩寺得过字
作者：欧大任
朝代：明

精舍双峰外，君能载酒过。开筵邀翰墨，驻马系藤萝。客恋名山几，僧修净土多。甘泉烽不到，深酌意如何。
黎维敬刘仲修洪从周康裕卿李伯高王敬美丘谦之刘子太史元秉邀集日涉园观牡丹得花字
作者：欧大任
朝代：明

词客西来白鼻騧，绿茵三月共看花。歌停玉斝盈盈露，色映雕栏片片霞。洛下才宁论似陆，郢中曲自愧如巴。东风无赖催人醉，谁遣朱颜出绛纱。
黎职方惟敬北上见过
作者：欧大任
朝代：明

负弩争迎画省郎，为余驻马问凄凉。泪挥一掬江头月，鬓乱千茎岭外霜。南国昔年同小草，西京今日待长杨。自怜曾是公车客，老向芜城忆建章。
黑将军邀泛舟送黄判官雪中不得赴
作者：欧大任
朝代：明

浮舟不相送，飞旆便离群。河雪鱼争避，江春雁独闻。蓝田防醉尉，瓠水忆将军。意气惟看汝，飘零更策勋。
鼎门行送罗光禄赴南都
作者：欧大任
朝代：明

鼎门原在陪京里，朱邸黄扉照江汜。忆昔高皇卜洛时，万年基业江东起。苑树青连钟阜城，溪流曲引秦淮水。朱雀航头下栅塘，东篱园外通花市。江东佳气正氤氲，宝鼎凝祥荷圣君。此时南署推罗子，吾党通家雅好文。镐京丰水今都邑，荐庙朝陵礼非一。大官上食肃汉仪，内府颁金俨周日。君不见大江树锦波如玉，煌煌鼓吹金陵曲。千家多傍长干里，诸郎犹似乌衣族。君去驱车入鼎门，御沟夹道垂杨簇。有酒堪留阮步兵，报章应待颜光禄。
齐王孙同春园
作者：欧大任
朝代：明

卜筑秦淮似邺中，宾游飞盖几人同。竹林此日延诸士，桂崦何年下八公。泛荇波摇江苑碧，临枫山照石城红。白门乌榜犹相望，赋有南朝六代风。
齐王孙园饯郭相奎曹长出守潮州
作者：欧大任
朝代：明

急管娇歌醉月明，寒宵犹共秣陵城。文扶八代潮州去，诗擅诸曹水部名。南问舟航津树合，东看楼橹海烟平。不知几日王程路，何限儿童竹马情。
龙沙草堂
作者：欧大任
朝代：明

水似游龙带郭斜，兰台池馆桂丛花。江陵沙起刘虬隐，南浦堂开孺子家。百代风流看笔札，一时宾客在烟霞。圣朝谁道东陵贵，唯有青门五色瓜。
龙游鲁明府遣童秀才叔龙送余衢州因念亡友童子鸣
作者：欧大任
朝代：明

高士龙丘里，儒衣一少年。旧书知石室，宿草问江烟。乌柏千村树，黄梁几碓泉。愧君犹缱绻，西忆孝廉船。
冲虚观
作者：欧大章
朝代：明

十载名山结梦魂，璿房云锁旧苔痕。猿啼处处千山暝，瀑挂泠泠百丈翻。野鹿衔花时自献，春禽绕树夕犹喧。清尊岂倦登临兴，已结松萝向给园。
夜泊海珠寺
作者：欧大章
朝代：明

野寺钟声接五羊，扁舟晚泊近僧堂。天空海阔孤鸿夜，烟暝猿啼几树霜。渔火乍明山月坠，征旗低拂海云长。飘蓬岁晚犹为客，何事天涯望故乡。
晚由南濠出海珠
作者：欧大章
朝代：明

山城萧瑟已深秋，旅客乘潮恣胜游。千里青山霞外断，半轮明月海中浮。蒹葭白雁迷寒渚，古木苍烟隐郡楼。莫向溪头问渔父，百年天地一虚舟。
白鹤观
作者：欧大章
朝代：明

白鹤岩前紫翠重，短筇飞步蹑仙踪。垂萝影落千寻壁，过雨风号万壑松。玉液已消丹灶冷，金书犹记白云封。淩霞一去空留舄，古木荒台自暮钟。
秋夜同诸子雅集城南楼因与少芝玩月分韵得东字
作者：欧大章
朝代：明

月晓楼头起暮钟，何来今夕五城东。酣歌击筑心俱切，倚剑谈天气并雄。砧杵万家愁旅梦，鬓毛一夜感秋风。青衫十载惭吾拙，踪迹空怜过雁鸿。
秋日赠少芝还维扬
作者：欧大章
朝代：明

驱车重到广陵城，莫道江南尚请兵。遥想隋堤杨柳色，微风披拂似相迎。
赠李生北上
作者：欧大章
朝代：明

征帆朝发越江边，离袂销魂倍黯然。后夜家乡明月里，不堪翘首白云天。
题近水园图
作者：欧大章
朝代：明

浣花只在水云村，近水园亭不闭门。何处客来堪策马，一行桃柳入仙源。
丁大参右武还豫章录别五首
作者：欧必元
朝代：明

盛年不可再，嘉会岂可常。天地若蘧庐，寿命如朝霜。乍作萍梗合，忽为参与商。郡人驱马送，载酒河之梁。丝竹岂不洽，客饯宁尽觞。有怀不能道，晤促别日长。斥鴳栖梧桐，凤凰止枌榆。燕石燕清庙，卞璞久见虚。苍蝇玷白黑，巧佞间亲疏。念彼古今理，我怀郁以纡。郁纡不足问，税驾归吾庐。别离怅恨恨，弃捐勿复陈。丈夫志四海，胡越犹比邻。羽书日夕至，王事戒逡巡。胡缨缦束带，兜鍪易朝绅。铅刀贵一割，宁辞酸与辛。愿言加餐饭，保此封侯身。粤台高且广，夹道交朱轮。閒游贵公子，开户咽嘉宾。坐君虚左席，金石杂迭陈。吴讴与越唱，列席罗庶珍。乐饮不算觞，那卜夜与晨。蓬生藋苇巷，谁念坎坷人。为缺一尊酒，叙此平生亲。厉风起天末，寒日照高岑。扁舟适万里，江湖阻且深。鹿麋思野草，越鸟巢故林。袛役事五岭，徘徊自哀吟。生当远离别，悠悠伤我心。愿托晨风去，朝夕寄徽音。
丁大参右武还豫章录别五首·其一
作者：欧必元
朝代：明

盛年不可再，嘉会岂可常。天地若蘧庐，寿命如朝霜。乍作萍梗合，忽为参与商。郡人驱马送，载酒河之梁。丝竹岂不洽，客饯宁尽觞。有怀不能道，晤促别日长。
丁大参右武还豫章录别五首·其三
作者：欧必元
朝代：明

别离怅恨恨，弃捐勿复陈。丈夫志四海，胡越犹比邻。羽书日夕至，王事戒逡巡。胡缨缦束带，兜鍪易朝绅。铅刀贵一割，宁辞酸与辛。愿言加餐饭，保此封侯身。
丁大参右武还豫章录别五首·其二
作者：欧必元
朝代：明

斥鴳栖梧桐，凤凰止枌榆。燕石燕清庙，卞璞久见虚。苍蝇玷白黑，巧佞间亲疏。念彼古今理，我怀郁以纡。郁纡不足问，税驾归吾庐。
丁大参右武还豫章录别五首·其五
作者：欧必元
朝代：明

厉风起天末，寒日照高岑。扁舟适万里，江湖阻且深。鹿麋思野草，越鸟巢故林。袛役事五岭，徘徊自哀吟。生当远离别，悠悠伤我心。愿托晨风去，朝夕寄徽音。
丁大参右武还豫章录别五首·其四
作者：欧必元
朝代：明

粤台高且广，夹道交朱轮。閒游贵公子，开户咽嘉宾。坐君虚左席，金石杂迭陈。吴讴与越唱，列席罗庶珍。乐饮不算觞，那卜夜与晨。蓬生藋苇巷，谁念坎坷人。为缺一尊酒，叙此平生亲。
丁酉除夕立春
作者：欧必元
朝代：明

今宵除夕春意动，物色参差殊可怜。竹径草堂聊自适，椒盘生菜为谁传。诗篇久傍江湖里，贫贱长驱岁月前。心折此时无一寸，懒将怀抱问流年。
七夕同韩宪副诸君饮万伯文夷白堂分得姑字
作者：欧必元
朝代：明

习家池馆枕城隅，客自高阳旧酒徒。兴剧尊前倾白堕，情牵天上待黄姑。登坛旗鼓谁先后，阅世浮沈定有无。越水巴山增别绪，不堪清夜唱骊驹。
七夕独酌怀伯襄龙友伯图诸子
作者：欧必元
朝代：明

浊酒孤灯夜未央，小楼过雨乍生凉。双星不度为何事，多少愁心寄五羊。
七虞
作者：欧必元
朝代：明

无情风雨最模糊，乱蕊经宵半萼无。飞片似分荆楚玉，泪垂如堕日南珠。孤飞未许窥鸾镜，一曲难教唱凤雏。为问刘郎曾记否，栽桃何处是玄都。
三十咸
作者：欧必元
朝代：明

懒将幽事为奇探，门对青山锁断岚。藉地不妨花历乱，催春何事燕呢喃。初闻杜宇红啼颊，听着琵琶泪满衫。欢笑万场皆幻影，行藏谁更问巫咸。
三水夜泊
作者：欧必元
朝代：明

舟维沙渚外，邑近水岩阿。傍海居民杂，悬崖古木多。犬声吠篱落，月色浸烟波。向晚闻渔唱，推蓬发浩歌。
三江
作者：欧必元
朝代：明

华堂清夜倒银缸，老至寻芳兴未降。玉自蓝田原有种，香分天上本无双。随风影片时欹枕，带月蒙茸故映窗。安得王家桃叶渡，年年春事涉湘江。
三洲口阻雨
作者：欧必元
朝代：明

乡关元不远，片棹下羚羊。正喜东流急，翻为妒雨妨。蔷薇留客赏，海燕逐春忙。愁看溪边草，王孙更断肠。
三清观道士出山中酒小饮
作者：欧必元
朝代：明

丹霄缥缈俯尘寰，万仞天门尚可攀。海日每悬青嶂外，琪花多在白云间。悬空挂石连蓬岛，泻溜鸣泉响佩环。欲就峰头镌名姓，磨崖今日为谁删。
三界神祠
作者：欧必元
朝代：明

庙祏郁嵯峨，楼船下濑过。万山随桂岭，一水接牂牁。佛力能降虎，神功似断蛇。所欣舟楫稳，日煖静无波。
上元夜萧学士老师招饮绿野堂
作者：欧必元
朝代：明

谁敞华筵绿野间，尊开仙液醉酡颜。歌翻乐府嬉春曲，锦夺宫袍戏楚斑。竟日宾朋邀北海，暂时棋局住东山。奇文倘许侯芭授，愿乞玄经一部还。千层火树灿明霞，百子灯悬夜夜花。真箓似同弘景宅，牙签还识邺侯家。庭开棣萼分吴苑，产有龙驹自渥洼。不是苍生望霖雨，微云那遣月华遮。
上元夜萧学士老师招饮绿野堂·其一
作者：欧必元
朝代：明

谁敞华筵绿野间，尊开仙液醉酡颜。歌翻乐府嬉春曲，锦夺宫袍戏楚斑。竟日宾朋邀北海，暂时棋局住东山。奇文倘许侯芭授，愿乞玄经一部还。
上元夜萧学士老师招饮绿野堂·其二
作者：欧必元
朝代：明

千层火树灿明霞，百子灯悬夜夜花。真箓似同弘景宅，牙签还识邺侯家。庭开棣萼分吴苑，产有龙驹自渥洼。不是苍生望霖雨，微云那遣月华遮。
上巳日孙清远陈三水沈从化三明府公偕程参戎田都护招同社岑克念朱季美万伯文刘季德咽慈度寺分赋
作者：欧必元
朝代：明

春光偏似永和年，宝刹邀宾敞上筵。星聚久惭名下士，风流今见令中仙。吴歌逸处疑清梵，画舸归时杂钓船。酒态诗情忘尔我，愿从兹地结青莲。万雉青山隐黛眉，飞花游蝶趁江涯。天边乍下排云舄，海上新传横槊诗。对酒但凭歌紫电，临风谁为理朱丝。共誇此会凌千古，冠盖词坛自一时。
上巳日孙清远陈三水沈从化三明府公偕程参戎田都护招同社岑克念朱季美万伯文刘季德咽慈度寺分赋·其一
作者：欧必元
朝代：明

春光偏似永和年，宝刹邀宾敞上筵。星聚久惭名下士，风流今见令中仙。吴歌逸处疑清梵，画舸归时杂钓船。酒态诗情忘尔我，愿从兹地结青莲。
上巳日孙清远陈三水沈从化三明府公偕程参戎田都护招同社岑克念朱季美万伯文刘季德咽慈度寺分赋·其二
作者：欧必元
朝代：明

万雉青山隐黛眉，飞花游蝶趁江涯。天边乍下排云舄，海上新传横槊诗。对酒但凭歌紫电，临风谁为理朱丝。共誇此会凌千古，冠盖词坛自一时。
不寐
作者：欧必元
朝代：明

柴扉邀落月，疏柳淡寒霜。心以羁怀苦，愁随秋夜长。呼童烹椀茗，散帙倚藜床。欲就南窗枕，无因到上皇。
不寐
作者：欧必元
朝代：明
体裁：五言律诗

柴扉邀落月，疏柳淡寒霜。心以羁怀苦，愁随秋夜长。呼童烹碗茗，散帙倚藜床。欲就南窗枕，无因到上皇。
与子弘弟舟中对月
作者：欧必元
朝代：明

余今称独子，汝亦叹孤身。江海同为客，风波愁杀人。岂无朋旧好，不似弟兄亲。把酒对寒月，翻忆故园春。
东门四章
作者：欧必元
朝代：明
体裁：四言诗

东门之锦，曷其贝兮。岂其理哉，无若而口哉。（一章）东门之鸟，曷其鸴兮。岂其凤哉，无若而斥鴳哉。（二章）毁之来也，予之非也。人之多言，亦可哀也。（三章）毁之谬也，予之咎也。人之多言，亦可丑也。（四章）
中宿篇送朱少襄入燕
作者：欧必元
朝代：明

君不见中宿峡前飞来寺，十九之峰称福地。浈水徐看两岸流，禺山夹对双屏峙。古来怪迹此地多，门深树密垂藤萝。洞中秪合寻孙恪，石上犹闻想达磨。五色榴花香复歇，千寻金锁沉还绝。天巧宁能夺物工，地灵应预开人杰。近日朱生颇好奇，十年飞梦应幽期。寻山不惮登陟远，开凿能穷造化私。竹里邀僧堪结夏，池边留客频传斝。读书几载不出门，作赋宁推扬与贾。一朝天子下诏书，雄心直慕承明庐。出山不必作小草，侯门不必曳长裾。此去长安千万里，功名富贵徒为尔。白首谈经未释褐，高名虚挂人间齿。丈夫得意自骞腾，有诗可赋山可登。醉舞腰间三尺剑，千秋事业几人曾。尊酒送君粤南国，春月春花等闲乐。綵笔纵堪题凤凰，故山谁更思猿鹤。
中秋夜雨同缜之伯乔伯襄宿李仲伟玉桂堂与其从子良父珏仲分赋
作者：欧必元
朝代：明

开尊秋色敞华堂，佳节那能不尽觞。蜡炬销残今夜雨，客怀明发又他乡。愁霖祇为思曹植，弭盖何须赋谢庄。莫以阴晴论此夕，坐深明月满东墙。
为园
作者：欧必元
朝代：明

代耕非吾志，所业在农桑。家有十亩园，清溜绕寒塘。当春理常业，种秫兼种粳。种粳足卒岁，秫以具酒浆。寒暑有代谢，客至且尽觞。人烟澹馀霁，长林浥朝暾。新荷始出沼，映此丹荔园。溪流环左右，□□□□□。游鱼兢逐藻，萍梗依蘩荪。芙蓉间乱竹，杂树荫清源。邻鸡鸣后舍，独犬吠柴门。荷锄方释卷，但与父老言。时清谈米价，类此东皋村。
乌蛮滩谒马伏波公祠用王都督壁上韵
作者：欧必元
朝代：明

乌石滩头上溯滩，崖前风雨谒荒祠。愁看浪泊飞鸢地，不见楼船下越时。象郡旧开秦日月，马侯曾肃汉官仪。舆图尚写交州部，铜柱徒增异域悲。烟锁断林吹不散，舟从乱石晚难移。千秋为想麒麟阁，何似居人伏臈思。
九佳
作者：欧必元
朝代：明

历乱飞花满绿阶，开尊倾赏事难谐。怜春莫不回金勒，拾翠何堪伴玉钗。已识冰姿曾半委，颇疑香腻未全埋。人生岂必常得意，造化无心物自乖。
九日同朱季美刘季德刘道子黎缜之僧觉道黄元卿开社虹冈招朱叔祥卢元明区启图不果赴喜闽中李启元诸子后至
作者：欧必元
朝代：明

新开莲社粤台东，授简词人赋并工。竹下弟兄何处隔，天涯朋旧一尊同。露华恍自疏桐落，山色疑窥夕照中。禅理更酬支遁座，佩萸犹傍菊花丛。
九日同社中诸子登粤秀山咽集
作者：欧必元
朝代：明

高秋凉气至，佳辰在今夕。缱绻故里闾，念我平生戚。斗酒相存问，度阡复逾陌。粤王有高台，台下俯积石。登高览九原，但见松与柏。杖屦随所钦，浊醪聊自适。感慨付当歌，伯图亦尘迹。良时弗为欢，衰暮叹何益。素丝有苍黄，岐途多南北。鹤鸣振云霄，虫织响窗壁。愁为纵酒宽，恶以佩萸辟。安得岁寒菊，采之尘虑息。
九日石龙舟中同诸子赋
作者：欧必元
朝代：明

探奇诸子兴何豪，秋水兰桡许共操。为访名山元在望，非关佳节不登高。东篱未许酬黄菊，北海应凭醉浊醪。向晚江心明月上，天风疑泛度仙涛。
九日饮李良甫龙池社
作者：欧必元
朝代：明

薄暮寻山倒接篱，忽乘清兴问佳期。高阳宾从疑湘浦，落日儿童胜习池。竹影疏村千树暝，月临江水一舟移。归心不觉秋霜怯，争似浮槎问海湄。
二冬
作者：欧必元
朝代：明

千林花气斗春浓，玉质谁教蔓草封。最不宜人三月雨，所愁惊梦五更钟。初离绮阁香难歇，一别瑶台路未逢。何似西施浣纱处，临江妒杀木芙蓉。
二十一麻
作者：欧必元
朝代：明

天台洞口夕阳斜，说着仙源路便赊。秦女不谐箫史宅，麻姑疑降蔡经家。珠凝荷叶如朝露，锦散丛林映晚霞。握手春光时已去，空留香腻使人嗟。
二十七侵
作者：欧必元
朝代：明

一入侯门似海深，芳丛满地锁层阴。但知西子扁舟意，不是萧郎行路心。烟绕炉香风乍起，人归竹院月初沉。桃源自是仙家路，枉杀人间屡见寻。
二十三庚
作者：欧必元
朝代：明

芳草湖边日日青，美人一水隔盈盈。梦回兰芷愁湘浦，何处春光忆帝城。月魄有时看缺满，人间何必较阴晴。无言会着空华意，共證如来了此生。
二十九盐
作者：欧必元
朝代：明

妆台歌榭映珠帘，带雨铺泥处处沾。綵缕似将酬谢傅，黄花宁肯负陶潜。辞条弱态风前舞，傍枕啼痕梦里添。莫笑疏枝禁不得，空教冷蕊入巡檐。
二十二阳
作者：欧必元
朝代：明

惜春偏逐马蹄忙，粉蝶閒来过短墙。无复潘妃能比貌，空传荀令本含香。子规啼处应添恨，海燕归时更断肠。何似春明门外柳，年年依旧绾垂杨。
二十五蒸
作者：欧必元
朝代：明

睡起看花思不胜，风光无奈最凭陵。堂开绿野推裴相，坞种辛夷属右丞。近水巢空朝散鸟，高斋人静夜悬灯。闭门不管枝头事，春梦閒如有发僧。
二十八覃
作者：欧必元
朝代：明

春光骀荡映空潭，月落潮平远碧涵。为问高枝垂苑北，何如飞絮满江南。当尊红杏开宜笑，卧水芙蓉醉未酣。论到幽闺憔悴质，断肠华发岂能堪。
二十六尤
作者：欧必元
朝代：明

极目芳菲片片愁，春光难使片时留。桃花莫不随溪水，桐叶无心出御沟。洗尽秾华还旧苑，记携奁匣上高楼。请看大道垂杨色，夫婿何年始拜侯。
二十四青
作者：欧必元
朝代：明

游丝片片点疏棂，转盼韶光不暂停。愁忆桥边人脉脉，忍看河畔草青青。鸳鸯梦断销残枕，孔雀孤飞冷画屏。欲诉琵琶难解语，浔阳江上可谁听。
二十歌
作者：欧必元
朝代：明

满地松阴散绮罗，留春不住奈春何。鲁阳有意能回日，东海无心挽逝波。逐逐游蜂閒自采，声声啼鸟为谁歌。寄言全盛繁华子，亦识尊前鬓欲皤。
五微
作者：欧必元
朝代：明

辞条花蕊一年稀，春色难教物物违。梦去泪痕留翠袖，醒来香气满罗衣。轻盈不似临妆影，飘泊惟堪逐雨飞。莫是捣将灵药去，嫦娥应伴月中归。
人日图南楼社集因睹张文献公遗像分得连字
作者：欧必元
朝代：明

极浦晴山色，高楼澹夕烟。不缘人日好，那更和新篇。想像三朝里，词华百粤先。当歌宁感慨，把酒但流连。欲将金鉴去，聊共祝尧年。
人日虹冈社集
作者：欧必元
朝代：明

人日年年景色鲜，今年人日转堪怜。几家风雨断肠处，无数梅柳争春妍。篇诗渺渺浮名外，车马纷纷大道前。柏叶酒清休放盏，况有佳人醉舞筵。
从弟嘉祚洎梁子芳拿舟追送醉后口占一首
作者：欧必元
朝代：明

出关风雪酒盈卮，欲学梁鸿赋五噫。江上销魂今夜别，西堂不似和歌时。
任山人玉明招同郑司理诸君游山余以风雨不果赴
作者：欧必元
朝代：明

十年看汗漫，浪迹寄江湖。入社惭居士，登高愧大夫。烟霞迷短径，风雨散平芜。赖有新题在，村醪可再沽。
伏日同赵丕显傅贞甫赵丕振李伯襄饮岑克懋云谷山斋
作者：欧必元
朝代：明

藤萝高掩竹间门，避暑相从更避喧。郭里青山围近屋，望中烟树远成村。谈因醉剧纵横出，交以情真肮脏存。身世冷然忘去住，不妨移席枕松根。
伏日朱少襄招同陈孔信朱叔祥诸子避暑慈度寺
作者：欧必元
朝代：明

大火趋南陆，白曜奄西藏。临流有佳趣，爱此夏日长。朝发城南驾，暮宿水石傍。巨涛奠中屿，以献蛟龙光。负鳌叠广厦，修甍临上方。万家背烟火，城图怀慨慷。前溪澹平浦，凫鹥向我翔。薰风从远集，宝刹动微凉。主人爱敬客，乐饮不算觞。吴歌且莫发，越调且莫扬。请客扣缶和，听我歌短章。荣哀有定理，聚散安得常。红颜不努力，白首徒悲伤。枳棘丛嘉林，何以契兰芳。素心晨共夕，莫惜爱杜康。歌者毕此曲，坐客亦沾裳。
会仙岩在山之绝顶
作者：欧必元
朝代：明

我闻白石山，其曲通勾漏。上有最高峰，云霞障其岫。攀萝历险不能跻其巅，丹梯百级悬藤挂树边。一上一回气欲绝而辄止，安得此身直抵摩苍天。丹书秘笈不能见，遥睇星辰布宫殿。俯视山河大地中，须弥芥子浮乡县。曾陟罗浮日观峰，峰头紫气多鸿濛。会仙岩畔涛生耳，三更咿喔闻天风。吹笙子晋今何在，徒望仙岩群仙会。汉武秦王不可知，桑田几变成沧海。
会梁幼宁冯稚谟潘胤源黎缜之黄元卿梁璘叔何襄武李伯襄伍国开黎君献诸子送游罗浮之作
作者：欧必元
朝代：明

杖底奇踪物外誇，逢人胜事有丹砂。香馀葛令岩前草，采罢师雄梦里花。绕树飞禽常五色，下山明月照千家。归来社事酬新句，似带峰头片片霞。
何太学招同明府张公光禄王公饮海珠寺
作者：欧必元
朝代：明

尼珠曾现海遐荒，况有招提在上方。取醉不辞光禄酒，披襟时散令公香。天边暝色迷欹岸，窗外潮声送夕阳。江夏最怜鹦鹉赋，莫教人笑祢衡狂。
傅贞甫枉过村居有作赋答二首
作者：欧必元
朝代：明

亭临荒径里，家住水云边。剩有搜奇客，犹多访戴船。分题时作赋，挥麈夜谈天。一任青尊倒，都令万事捐。共接中宵语，狂来罄玉尊。风尘双眼在，飘泊一身存。寒月衔杯色，江禽借竹喧。所居人事少，宁复碍乾坤。
傅贞甫枉过村居有作赋答二首·其一
作者：欧必元
朝代：明

亭临荒径里，家住水云边。剩有搜奇客，犹多访戴船。分题时作赋，挥麈夜谈天。一任青尊倒，都令万事捐。
傅贞甫枉过村居有作赋答二首·其二
作者：欧必元
朝代：明

共接中宵语，狂来罄玉尊。风尘双眼在，飘泊一身存。寒月衔杯色，江禽借竹喧。所居人事少，宁复碍乾坤。
傅贞甫邓伯乔陈子达戴子安携清丽人过夜饮
作者：欧必元
朝代：明

莺花三月满孤城，客子联镳问竹荆。倾盖盍簪元有分，绕梁飞雪不胜情。江滨佩解无先后，旗鼓名惭旧弟兄。纵使淳于非尽醉，也能一石到天明。
傅逊之先生以明府量移交学南归久候命不下作此慰之
作者：欧必元
朝代：明

百里曾歌茂宰贤，初归三径尚依然。飞凫久望云中日，失马宁知塞上年。自去毡坛缘可结，由来宣室事空传。驱车不为王尊出，弟子何人授太玄。
元夕黄伯舆招同关少璋梁羲年族叔原兰族兄羽仲从弟子敬赏玉兰花席上赋玉兰歌
作者：欧必元
朝代：明

柏叶椒花次第开，酒徒词客如云来。主人盘盛白玉馔，五色金丝斗胜裁。中有玉兰花似雪，迎风含态姿超绝。轻盈似带三湘云，微漾疑窥五夜月。平生不入里人筵，今日醉君酒十千。皓齿红颜不足羡，白衣苍狗殊堪怜。莫嗟世界易陷缺，莫笑法轮易旋转。人生何必论兴衰，天地能禁几寒暖。玉兰朝开绚綵霞，无奈东风三月斜。尊中有酒不能醉，呜呼，不见玉兰花。
元日试笔
作者：欧必元
朝代：明

吹万鼓洪钧，青阳动微律。淑气载衡门，冉冉岁云益。节序苟为欢，晤言谁与匹。去者既非今，来者安如昔。天地有更始，人生无终极。既寻真乐端，岂复忧能积。达人洞至妙，深心寄金石。久谢时俗名，永言崇令德。勖哉念朋侪，千秋在一息。
入壶天洞
作者：欧必元
朝代：明

高峰片片白云遮，鸟道千寻一径斜。洞口未乘缑岭鹤，涧边唯泛武陵花。壶山采药疑无路，鸡犬逢人尚有家。咫尺玉田如可到，与君随地炼丹砂。
入宣化周穆卿讯傅贞甫并其尊公消息
作者：欧必元
朝代：明

故人劳讯问，消息隔蒹葭。为忆趋庭日，犹看满县花。西州徒有泪，北阮自名家。陶令曾栽柳，门前径未斜。
入循州哭叶六敬亭
作者：欧必元
朝代：明

秋来失意别，湖上哭君时。石洞成虚约，西州无乃悲。空传司马法，不草茂陵诗。满目阶前树，徒伤伯道儿。
入循州访公赏广文学舍
作者：欧必元
朝代：明

几年违白社，今日访青毡。绕径植修竹，连床唯古编。一峰当户口，乱草长门前。共语经时别，犹胜访戴船。
入朗宁赠少宰学士萧公五言二十韵
作者：欧必元
朝代：明

夫子南中彦，才华间世雄。探奇趋禹穴，问道访崆峒。妙自瀛洲选，文称大国工。微言如丽日，操论可成风。特掌铜龙观，犹兼白虎通。丝纶颁赤管，帷幄侍青宫。地近联三事，台连接上公。中涓神骏出，冀北马群空。事与山涛启，心依裴楷忠。陈诗咨睿藻，草奏达宸聪。共沐台衡化，还思造物功。虚怀知相度，下士见谦衷。有梦非周蝶，无心慕汉鸿。丹砂思岭外，鲈鲙忆江东。隐岂漓山久，居难绿野终。定占安石起，不与鉴湖同。千里趋函丈，三生待振矇。长途驱凡马，薄技奏雕虫。雪自程门立，游宁阮籍穷。所忻承吐握，遭遇一时隆。
入水帘洞
作者：欧必元
朝代：明

兹山有神湖，众水于此蓄。瀑挂若联珠，涓鸣如喷玉。饮之爽人怀，挹以濯吾足。不辨仙与凡，蓬莱隔天竺。
入罗浮怀王大都督羽卿
作者：欧必元
朝代：明

为访名山入惠阳，霞蒸回首隔扶桑。将军建武原名岳，居士琅琊本姓王。夹道赤松犹翠霭，几寻丹灶但苔荒。麒麟阁上功成后，倘勒峰铭亦不妨。
八齐
作者：欧必元
朝代：明

千重蜀锦浣花西，梦入华林路转迷。折得柳梅难见赠，空怜桃李自成蹊。高枝有叶蜂犹绕，深院无人鸟自啼。安得王孙归便得，春来湖上草萋萋。
六鱼
作者：欧必元
朝代：明

洛阳春事满郊墟，零乱何堪入禁庐。青鸟未能酬汉帝，白头宁用怨相如。无心逐处随流水，转舞轻时欲步虚。极目不堪愁远道，西来谁寄八行书。
兰湖曲四首
作者：欧必元
朝代：明

越女红妆隐画桡，波光荡漾水萦摇。双双桂桨中流稳，胜度风江八月潮。闻道桑沧恨不同，湖间无复水流东。居人尚想桃源乐，尽日楼台烟雨中。月明如水镜湖西，湖上箫声杂远堤。歌舞夹城何处是，粤王台畔鹧鸪啼。罗褕桂楫木兰舟，艳女妖童处处游。才唱词人新乐府，众中抛下锦缠头。
兰湖曲四首·其一
作者：欧必元
朝代：明

越女红妆隐画桡，波光荡漾水萦摇。双双桂桨中流稳，胜度风江八月潮。
兰湖曲四首·其三
作者：欧必元
朝代：明

月明如水镜湖西，湖上箫声杂远堤。歌舞夹城何处是，粤王台畔鹧鸪啼。
兰湖曲四首·其二
作者：欧必元
朝代：明

闻道桑沧恨不同，湖间无复水流东。居人尚想桃源乐，尽日楼台烟雨中。
兰湖曲四首·其四
作者：欧必元
朝代：明

罗褕桂楫木兰舟，艳女妖童处处游。才唱词人新乐府，众中抛下锦缠头。
关山月
作者：欧必元
朝代：明

三秋空雾烟，万里吊婵娟。寂寂闺中望，迢迢塞上圆。梦隔应难到，霜寒况不眠。何须琵琶曲，笳鼓亦凄然。
关山月戏呈贞甫
作者：欧必元
朝代：明

妾本深闺女，嫁为荡子妻。荡子轻别离，跃马东西之。山月为君缺，妾心为长思。山月有弦望，君行无返期。君情虽自在，妾貌能几时。芳草催春绿，垂杨待雨丝。鸳鸯兰渚戏，翡翠锦屏飞。但知陌上好，不照闺中悲。他人丝结带，贱妾布为缡。他人玉作钗，贱妾为璂丝。丝既有时绝，玉亦有时缺。妾守荆布心，年年待明月。垂帘不下钩，掩袖啼红颊。不能伴郎归，何用明向妾。
再别冯贞倩章倩兄弟
作者：欧必元
朝代：明

纷纷年少论交情，谁似君家两弟兄。心事乍同今夜月，别离难得向人明。
再寄屠仪部纬真先生二首
作者：欧必元
朝代：明

太史常占紫气连，知君已变姓名传。寻仙定策卢敖杖，载妓应无范蠡船。海上书邮何日至，歌中乐府近成编。人情俗态都销尽，独有词锋未断缘。中原回首事堪多，漫说人间有大罗。岱岳星临移白日，昆崙天尽拆黄河。三都赋就看谁待，七叙书成奈尔何。生不邀灵求一字，枉教慈氏说降魔。
再寄屠仪部纬真先生二首·其一
作者：欧必元
朝代：明

太史常占紫气连，知君已变姓名传。寻仙定策卢敖杖，载妓应无范蠡船。海上书邮何日至，歌中乐府近成编。人情俗态都销尽，独有词锋未断缘。
再寄屠仪部纬真先生二首·其二
作者：欧必元
朝代：明

中原回首事堪多，漫说人间有大罗。岱岳星临移白日，昆崙天尽拆黄河。三都赋就看谁待，七叙书成奈尔何。生不邀灵求一字，枉教慈氏说降魔。
再寄王伯谷先生
作者：欧必元
朝代：明

十年无地叩禅林，谁识斋头半偈心。隐似王维诗里画，调同陶令壁间琴。当歌白雪长飞絮，垂老青楼尚布金。几欲报君无俊句，阖闾城下鲤浮沉。
冬夜黄伯度蒋文正两都阃偕顾别驾述夫过半竹亭小饮
作者：欧必元
朝代：明

数竿脩竹锁窗云，小队閒过坐夜分。未论题舆誇别驾，似从横槊识将军。诗因刻烛吟方就，酒为冲寒醉欲醺。倘听襄阳新乐府，夹城童稚道缤纷。
冬日族祖虞卿华玉携榼过淡圃家大人及从弟嘉敬实同集体赋得隈字
作者：欧必元
朝代：明

门巷萧条昼不开，茅斋寄在小墙隈。一尊坐合千林色，三径偏宜二仲来。绕屋藤萝悬翠壁，经霜菊蕊点苍苔。相逢不饮成何事，那见东流去复回。
冯稚谟携其长公缉倩过访村居夜饮于贻安堂有赠
作者：欧必元
朝代：明

乘风兰棹泛沧波，溪上怀人屡见过。两世通家联父子，百年交谊托丝萝。登楼莫问悲秋赋，秉烛何妨达曙歌。麈尾尊前君自见，玄谈谁较阿戎多。
出北流望勾漏洞
作者：欧必元
朝代：明

寻山多胜事，出郭访茅君。旷野临青岸，丛林碍白云。琪花依洞长，容水到村分。多恐仙缘薄，鸾书閟不闻。岩洞俱勾曲，仙家二二峰。有山俱罨画，无岫不芙蓉。渐与星辰近，将相鸾鹤从。无人同结侣，藜杖觅孤踪。
出北流望勾漏洞·其一
作者：欧必元
朝代：明

寻山多胜事，出郭访茅君。旷野临青岸，丛林碍白云。琪花依洞长，容水到村分。多恐仙缘薄，鸾书閟不闻。
出北流望勾漏洞·其二
作者：欧必元
朝代：明

岩洞俱勾曲，仙家二二峰。有山俱罨画，无岫不芙蓉。渐与星辰近，将相鸾鹤从。无人同结侣，藜杖觅孤踪。
出罗浮寄谢唐博罗
作者：欧必元
朝代：明

四百峰头览翠微，出山风雨带泉飞。凌空欲驭苍龙驾，解佩聊分玉女衣。不假王乔双舄去，那求葛令九还归。看君是处多题咏，郢调从来欲和稀。
刘季德许序拙草诗以促之
作者：欧必元
朝代：明

中原屈指几词场，南海由来有夜光。况自出疆怜翡翠，何人开匣拂干将。千秋业在推牛耳，片语谁今附雁行。欲作依刘王粲赋，建安名下许翱翔。
刘母八十一
作者：欧必元
朝代：明

萱花不严北堂清，兰玉阶除次第荣。制锦自遗机杼教，燃藜曾带婺星明。桃开度索三千实，海涌蓬莱七十城。见说词坛诸子在，大家何但赋东征。
刘生
作者：欧必元
朝代：明

平生重然诺，一饭未曾忘。结客倾三辅，雄心在四方。千金等瓦砾，七尺任风霜。为问绳枢子，何如侠骨香。
初入白石山寄怀杨荆州天培
作者：欧必元
朝代：明
体裁：七言律诗

千层紫气拥云浮，夹道长松径自幽。未论青山怀谢朓，且看黄绢识杨修。标题绝壁悬天外，名姓磨崖在上头。若道衡阳无过雁，八行谁为寄荆州。
初入白石山寄怀杨荆州天培
作者：欧必元
朝代：明

千层紫气拥云浮，夹道长松径自幽。未论青山怀谢脁，且看黄绢识杨修。标题绝壁悬天外，名姓磨崖在上头。若道衡阳无过雁，八行谁为寄荆州。
初入罗浮山径
作者：欧必元
朝代：明

路迂穷日夕，山近逼氤氲。策杖回青霭，披衣染白云。苔痕深莫辨，树密色难分。一过莲池上，泉声到处闻。登高聊骋望，磴道转逶迤。何石非三岛，无花不四时。篆符分竹叶，仙鸟啄灵芝。倘问长生诀，应寻华子期。
初入罗浮山径·其一
作者：欧必元
朝代：明

路迂穷日夕，山近逼氤氲。策杖回青霭，披衣染白云。苔痕深莫辨，树密色难分。一过莲池上，泉声到处闻。
初入罗浮山径·其二
作者：欧必元
朝代：明

登高聊骋望，磴道转逶迤。何石非三岛，无花不四时。篆符分竹叶，仙鸟啄灵芝。倘问长生诀，应寻华子期。
初入苍梧呈家别驾公
作者：欧必元
朝代：明

万山随水下牂牁，汗漫西游一叶过。野外尚闻虞帝乐，行边犹听麦岐歌。虔刀往事还谁佩，铜柱新铭不待磨。欲访玉田圭洞去，葛玄消息近如何。
初冬同陈愈章罗敦亮黎缜之苏考甫罗友国赵丕显丕振过李伯襄芙蕖馆赏菊
作者：欧必元
朝代：明

懒与时芳作并妍，西风篱落意萧然。非缘屈子歌骚后，谁伴陶潜到酒边。消瘦但宜秋色好，餐英唯美晚香传。相逢拚着高阳醉，白雪谁操郢上篇。
初冬病起
作者：欧必元
朝代：明

荒径芙蓉几树残，尚馀黄菊带霜寒。傍人华发垂垂短，多病交游事事难。江上纵饶千顷阔，囊中那得一钱看。雄心侠气消应尽，浊酒高歌兴未阑。
初复半竹亭夜坐有感
作者：欧必元
朝代：明

清溪经岁学逃喧，偶入江城亦闭门。末路交游吾见晚，前途风雨不堪言。颠狂柳絮随风舞，历乱芙蓉对月翻。苔藓自深阶草色，可谁今夜破芳尊。
初春同陈贵博泛舟因忆族兄羽仲
作者：欧必元
朝代：明

落日放小船，春花媚眼前。山高云出树，岸阔水浮天。但取青尊醉，何妨白昼眠。萋萋江上意，池草梦空悬。
初春蘧园社集得倾字
作者：欧必元
朝代：明

是处蘧园好，当年水部成。一从官阁闭，无复咏梅情。社为迎春集，尊缘话旧倾。论诗吾岂敢，或得酒徒名。
初秋关少璋曾完初梁重明朱季美刘季德赵丕振过集池亭迟刘道子不至
作者：欧必元
朝代：明

开径延三益，为轩借数楹。不辞河朔饮，偏得古人情。茗色侵兰薄，炉香透竹清。鱼牵秋水荇，禽杂野弦声。共适临池兴，争传避暑觥。息机忘礼法，高尚废时名。聚散浑无迹，风尘厌有营。颂因成酒德，何处觅刘伶。
初秋访唐寅仲先生青门不值
作者：欧必元
朝代：明

乘凉閒出郭，驻马翠微岑。鸡犬云中乐，烟霞物外心。野桥沿涧度，乱竹隔溪阴。既有怜幽意，何妨费苦吟。柴扉馀永日，高卧废逢迎。僻地愁车马，山童问姓名。窥门花欲语，下榻鸟还惊。客至休相讶，庞公不入城。凉风侵别树，斜日下庭柯。暑气林间尽，秋声雨后多。蝉因依叶响，樵识和人歌。未敢题凡鸟，穷交在薜萝。地偏围径小，林密到人稀。石磴堪支枕，苔痕欲上衣。小风残梦入，久睡憺忘归。愿借阶前草，悠然与世违。
初秋访唐寅仲先生青门不值·其一
作者：欧必元
朝代：明

乘凉閒出郭，驻马翠微岑。鸡犬云中乐，烟霞物外心。野桥沿涧度，乱竹隔溪阴。既有怜幽意，何妨费苦吟。
初秋访唐寅仲先生青门不值·其三
作者：欧必元
朝代：明

凉风侵别树，斜日下庭柯。暑气林间尽，秋声雨后多。蝉因依叶响，樵识和人歌。未敢题凡鸟，穷交在薜萝。
初秋访唐寅仲先生青门不值·其二
作者：欧必元
朝代：明

柴扉馀永日，高卧废逢迎。僻地愁车马，山童问姓名。窥门花欲语，下榻鸟还惊。客至休相讶，庞公不入城。
初秋访唐寅仲先生青门不值·其四
作者：欧必元
朝代：明

地偏围径小，林密到人稀。石磴堪支枕，苔痕欲上衣。小风残梦入，久睡憺忘归。愿借阶前草，悠然与世违。
别少年
作者：欧必元
朝代：明

愁人忍对花前别，别后相思又落花。欲寄一枝无路去，却随飞梦到君家。
别康季修六年已忽从大将军度岭喜遇海上
作者：欧必元
朝代：明

乍晤即分离，追欢无几时。风尘一把袂，湖海六年思。剖腹凭江鲤，临风想桂枝。秦淮舟去后，消息杳难期。相看惊别久，相见梦魂中。肝胆虽如昨，鬓眉稍不同。练裙书渐老，横槊赋逾工。惜此绸缪意，尊罍莫放空。
别康季修六年已忽从大将军度岭喜遇海上·其一
作者：欧必元
朝代：明

乍晤即分离，追欢无几时。风尘一把袂，湖海六年思。剖腹凭江鲤，临风想桂枝。秦淮舟去后，消息杳难期。
别康季修六年已忽从大将军度岭喜遇海上·其二
作者：欧必元
朝代：明

相看惊别久，相见梦魂中。肝胆虽如昨，鬓眉稍不同。练裙书渐老，横槊赋逾工。惜此绸缪意，尊罍莫放空。
别韩参知叔捷十年已偶游罗浮过访赠以诗
作者：欧必元
朝代：明

蜀锦寄江头，翻思已十秋。谁言方岳贵，犹念布衣游。白社招陶令，青门忆邵侯。东山高卧处，今乃在罗浮。
十一真
作者：欧必元
朝代：明

一番花事一番春，梦里荣枯总未真。游子尚迷芳草路，渔郎难认武陵津。空遗交甫江间佩，不逐思王袜底尘。试问东山高卧客，白头谁是赏花人。
十七萧
作者：欧必元
朝代：明

万蕊千葩片片飘，花神一去梦魂遥。凤皇鸣处犹栖竹，鳷鹊秋来不度桥。飞素自知衔匹练，晕红争似织鲛绡。月明紫府层城上，肠断仙郎听玉箫。
十三元
作者：欧必元
朝代：明

空华无意问芳魂，带雨朝来觉泪痕。绿叶影垂迎绿袖，黄鹂啼处怨黄昏。章台尚想风前舞，帝里难携若下尊。幽艳竟同流水去，一年芳草闭闲门。
十九豪
作者：欧必元
朝代：明

若个探春兴不豪，出郊日日醉醇醪。可怜芳质辞朱户，欲酹花神费綵毫。诗在袛堪歌渭曲，赋成那用怨湘皋。昆崙若遣三青使，定说瑶池有碧桃。
十二文
作者：欧必元
朝代：明

入林香气酒微醺，叶底风前迥自分。巫峡有神携暮雨，阳台无梦见行云。青青弱柳曾垂带，灼灼残榴尚妒裙。一自东皇报消息，因怜失意转怜君。
十五删
作者：欧必元
朝代：明

怪底春情漫自閒，枝头黄鸟日间关。堪疑逐兔衔金碗，那见啼猿赠玉环。开罢河阳春县树，气分长乐早朝班。无心最是题红叶，一入宫门遂不还。
十八肴
作者：欧必元
朝代：明

竟日高斋常闭户，一年春事镜中抛。莲知覆水抽新藕，燕尚衔泥补旧巢。不惜芳菲盈绮阁，袛缘历乱遍芳郊。雨中红杏犹含泪，若见桃花为解嘲。
十六先
作者：欧必元
朝代：明

一别秾华舞绣筵，误人春事艳阳天。轻销红粉香闺里，漫说青楼大道边。魂梦莺簧啼玉箸，影窥鸾镜落金钿。相逢休结生尘袜，犹待含毫赋洛川。
十六夜赵氏园亭玩月得轻字
作者：欧必元
朝代：明

一岁秋过半，池亭月更明。疏烟笼柳淡，寒露湿衣轻。坐久微云掩，谈高浊酒倾。穷交二三子，真见古人情。
十六夜陪缜之伯乔伯襄饮族祖华玉宅
作者：欧必元
朝代：明

江村长晚潮，秋火荡兰桡。共赴竹林约，来乘濠濮招。行看晴浦月，坐对隔溪桥。高会怜今雨，风光胜昨宵。
十四寒
作者：欧必元
朝代：明

娇枝嫩蕊压雕栏，妒雨愁风片片残。妆罢岂嫌金屋冷，夜深唯怕玉楼寒。翻思碧海偷容易，浪说蓬莱渡不难。若识相思流泪处，河源千里入桑乾。
十灰
作者：欧必元
朝代：明

常爱花前醉酒杯，来春不及去春催。枝垂连理偏先折，草种宜男尚未开。积翠漫填金马埒，相思唯上青陵台。飞蓬堕萼无多赏，愿逐江潮一度回。
半夜亭新成潘胤源梁元珍二山人过饮
作者：欧必元
朝代：明

漫说鹪鹩恋一枝，避人新结竹间篱。居同潘岳曾三徙，歌和梁鸿更五噫。但得高阳寻旧侣，还从莲社赋新诗。风尘未敢论心事，久暂交情秖自知。
卓锡泉
作者：欧必元
朝代：明

峰头贮天泉，涓涓石下滴。飞湍千丈流，不如师一锡。
博罗周子惠梅
作者：欧必元
朝代：明

一枝宁但晚风稠，冷蕊横梢雪自幽。消息近闻春思好，欲移茆屋住罗浮。
博罗道中月夜闻新雁
作者：欧必元
朝代：明

江心秋月满，江上澄潭清。试举蓬窗望，忽闻新雁声。高翻银汉影，凄断玉关情。海国来何暮，云端试一鸣。偏宜霜露冷，不畏稻粱轻。嘹喨推先后，联翩见弟兄。遥空疑裂帛，按柱学调筝。别却三河曲，桥居五穗城。自应因戈避，不更为弦惊。夫婿长离别，何曾事远征。
卧病村居寄李四伯襄
作者：欧必元
朝代：明

经时萧瑟卧江村，乱竹长楸自闭门。幸不为贫销侠骨，所怜因病益愁魂。江枫落处溪溪叶，寒月光时夜夜尊。沉醉思君君弗见，高阳虽在可谁论。
古意
作者：欧必元
朝代：明

夫婿从戎久，年华事事违。妆成羞对镜，寒至懒缝衣。夜静灯花落，春融燕子飞。所嗟颜易改，不独望夫归。
同刘季德李白我王性父谈倚平何龙友饮明府张公署中
作者：欧必元
朝代：明

仁山春色郁崔嵬，院里桃花次第开。卜夜自张公子宴，雄风谁擅大夫才。谈高莫把词锋折，兴剧宁知玉漏催。闻道临邛多重客，诘朝犹见马卿来。
同族叔理先从弟子弘饮七星岩水洞
作者：欧必元
朝代：明

石室钟灵胜，岩壑多洞天。既登岝崿险，复激清流湍。攀岩碍巨石，踰岭凌苍烟。径幽云霭霭，溪浅流涓涓。玉乳垂洞底，金书镵云巅。下窥元气渺，上与星辰连。草木经霜落，琪花当晚妍。岚气袭裾上，晴光媚眼前。浩歌众山和，谷响群鸟喧。酣饮澹忘醉，采采芳杜搴。恣游慰夙志，含毫述短篇。
同族弟嘉遇宿凤山因冯章倩
作者：欧必元
朝代：明

忆昨高斋诉别衷，一尊今夜更谁同。西堂月赋怜诸谢，南国风流忆小冯。极目江城看白雁，愁心明月落丹枫。粤王台下亭前竹，安得连床暮雨中。
同梁少周朱叔祥饯明府倪公于灵洲寺时其五公子皆得晤
作者：欧必元
朝代：明

云边绀宇倚江干，秋尽云深气渐寒。但得关门占令尹，无劳南海望衣冠。尊前麈尾谈容易，别后骊歌和更难。桃李纵应惭雨露，谢庭今见五株兰。
同潘孟骧诸子游白云
作者：欧必元
朝代：明

半生城市恋，未结住山缘。欲谢尘中累，来参病后禅。虽云无胜足，颇亦有舆肩。况此如盘地，犹踰鸟道穿。春宵辞绮席，丽日踏芳郊。相对二三子，时敦贫贱交。泉声响涧户，云影度松巢。安得逢檀越，丛林其结茆。閒披青霭霭，其上白云层。为访餐霞侣，犹逢补衲僧。茶烹涧边水，杖借石间藤。颇尽诸天界，前峰异日登。
同潘孟骧诸子游白云·其一
作者：欧必元
朝代：明

半生城市恋，未结住山缘。欲谢尘中累，来参病后禅。虽云无胜足，颇亦有舆肩。况此如盘地，犹踰鸟道穿。
同潘孟骧诸子游白云·其三
作者：欧必元
朝代：明

閒披青霭霭，其上白云层。为访餐霞侣，犹逢补衲僧。茶烹涧边水，杖借石间藤。颇尽诸天界，前峰异日登。
同潘孟骧诸子游白云·其二
作者：欧必元
朝代：明

春宵辞绮席，丽日踏芳郊。相对二三子，时敦贫贱交。泉声响涧户，云影度松巢。安得逢檀越，丛林其结茆。
同生曲
作者：欧必元
朝代：明

欢年十五足，侬今十四馀。不羡双栖鸟，那怜比目鱼。
同诸子邀刘使君袁明府饮虹冈清晖馆得南字
作者：欧必元
朝代：明

意气由来易盍簪，于时高会冠江南。双凫暂下天边舄，五马聊停竹外骖。满院桐阴团绿影，半山云气带秋岚。无论醉后清狂态，定有悠悠世上谈。
同麦元惠冯稚谟郑子雨刘季德罗似韩郑元芳饮郑司理纬文园池
作者：欧必元
朝代：明

路随谷口入桃源，郭外闻君此避喧。诗就每寻匡阜社，客来时问辟疆园。当檐云岫连千叠，傍户桑麻自一村。愿学布衣留十日，肯教尊酒让平原。
同黎缜之吴子宪诸君饮蘧园得涯字
作者：欧必元
朝代：明

竹径荒凉半亩斜，园居清绝大江涯。云迷洞壑千村暝，门锁山棋几树花。高调遗风犹未泯，牙签书轴讵能誇。君看青草苍苔色，宁但柴桑处士家。
君子有所思行
作者：欧必元
朝代：明

揽衣出门望，遥望霞标城。宫殿何崔嵬，九衢十道营。曲房与阿阁，迢递连瑶京。相思越万里，佳人清且盈。欢会难为遇，缱绻诉中情。中情不可道，此意向谁倾。寄松为女萝，依水如浮萍。容华艳朝日，六辔不能停。愿君回末照，鉴此葵藿诚。
君子行
作者：欧必元
朝代：明

天道有终始，人道有屈伸。百福为祸先，焉能保其身。君子美众行，媸妍贵自真。多藏取厚亡，重名抗世争。幽径丛芳草，广陌多车尘。溷沌无为凿，恐以丧枭淳。俛仰思夷惠，守之以为珍。
吴顺德李东莞王香山沈从化四令公过草堂夜饮
作者：欧必元
朝代：明

树底编篱户是荆，乍闻车马亦逢迎。共推元礼为师表，始信吴公有治平。坐出青毡谁旧物，浮多绿蚁客同倾。东南盛事誇星聚，百里劳占夜夜明。
呈方伯王公二十八韵
作者：欧必元
朝代：明

旬宣新命出明光，次第勋名震五羊。自识会稽元竹箭，可誇南海盛桄榔。阿衡共协为霖望，山甫还称降岳祥。粪夺乌衣华裔后，家连青雀墨池傍。携来道士笼鹅帖，冠尽词人绣虎场。当世独应推大令，过江何用数诸王。须弥道悟归真觉，起草名高属建章。祇树自坚菩萨行，爽鸠曾拜尚书郎。一麾竹马趋迎郡，七曜蓬莱对举觞。石室留题分作赋，沥湖遗泽遍甘棠。指挥自净潢池甲，分部曾飞宪府霜。沧水尚馀收海贡，玄圭应待锡遐荒。出山已想徵安石，定鼎悬知属子房。不谓岐途分陇蜀，更看方岳镇荆襄。银章以佩新薇省，铜柱今高旧瘴乡。一代风云周日月，三千甸服汉封疆。飞馀百喙留鸣凤，剥后群阴始见阳。正及东南当毁瘠，也知朝宁费劻勷。褰帷泽及回枯槁，赐履恩同出上方。国士知深劳折节，故人书在可游杨。曾怀牛马鲰生刺，敢望龙门大父行。扔饵岂堪同任钓，垂纶忻得有河鲂。三冬业在閒关户，七贵门喧懒曳裳。破釜自知无涸辙，盐车终亦快腾骧。校雠颇谓同张协，推毂何人及郑庄。倚市未应能挟瑟，趋时羞拟问雌黄。明良会在尧天远，恩宠新承舜日长。国有太师今四岳，垂衣天子待岩廊。
呈明府倪公·其一
作者：欧必元
朝代：明

楼台高拥赤城霞，海上初停八月楂。门下美材收竹箭，县中新种是桃花。汉京北望频飞舄，勾漏南来不为砂。自昔太玄经可授，岂因奇字识侯芭。
呈郡司理陈公
作者：欧必元
朝代：明

法星元傍紫薇垣，李郡才名亦主恩。孺子敢誇能下榻，于公应见有高门。尊倾玉液千山酒，馆近罗浮万树村。名姓御屏知第一，中兴循吏满中原。
周宪副先生入贺因上疏将其太夫人归养会稽遥有此寄
作者：欧必元
朝代：明

自携金鉴入枫宸，柳色莺花处处春。白日高悬将母疏，红尘不染宰官身。非关心逐尧天远，但可书藏禹穴新。寂寞师门犹万里，更从何处度迷津。
咏史
作者：欧必元
朝代：明

世道两相丧，道与世污隆。显晦各有定，何用关穷通。大圣戒失时，从事难为工。仲连执高节，坐却帝秦功。相如双白璧，入楚遂成纵。范雎羁旅客，一朝举国从。苟为万乘器，何用根抵容。
咏白燕
作者：欧必元
朝代：明

海国飘零翅未开，杏林春信待君来。归同华表云间鹤，便逐罗浮雪后梅。飞练影翻银是汉，轻丝织就素为裁。生憎王谢门风薄，不向斜阳巷口回。
咏蝉
作者：欧必元
朝代：明

寒蝉依素影，嘹喨响长林。落日归云净，疏钟野寺阴。佳人将素鬓，词客助清吟。浥露空阶下，弥坚贞素心。
咏贫士
作者：欧必元
朝代：明

朝云有夕没，栎木有归根。疾风飘劲草，踏作岖路尘。何况孤蓬士，托生壖海滨。弊褐拥雪立，穷檐仅容身。破釜生腐鱼，败厨无遗薪。饥寒驱妻子，纳履鲜周亲。出门谁与语，仰视诉苍旻。何不学干谒，先据要路津。书仅识名姓，毋为刍狗陈。
哭刘道子十绝
作者：欧必元
朝代：明

少小乡闾雅负奇，挥毫立就万言诗。希心太古操元韵，更骂吴趋作竖儿。科斗兼穷禹穴文，坐中醉笔自缤纷。不书公子罗襦带，定写佳人白练裙。风流萟苑顾长康，遗技看君复擅场。笔底惊人今已绝，向来屏障失辉光。史乘还推属校雠，七星岩畔志端州。人间未尽如椽笔，天上俄成白玉楼。何事公荣取世讥，刘伶犹及竹林期。从来礼法难拘束，笑杀高阳轻薄儿。朝朝暮暮醉青楼，何似谈家姊妹愁。一自行云过巫峡，倦颜衰态为谁留。白虹山下社莲开，强为攒眉赴几回。今日纵饶春酒熟，尊前那复见君来。尺素频来墨未乾，斋头时得奉清欢。灯前试检题纨迹，风雨冥冥那忍看。高堂泣罢白头时，寡鹄啼霜怨更悲。玉树未传天上种，蕙兰应自借连枝。管弦喧处盛繁华，第五台前月未斜。歌舞散时箫鼓歇，笛声空自听邻家。
哭刘道子十绝·其一
作者：欧必元
朝代：明

少小乡闾雅负奇，挥毫立就万言诗。希心太古操元韵，更骂吴趋作竖儿。
哭刘道子十绝·其七
作者：欧必元
朝代：明

白虹山下社莲开，强为攒眉赴几回。今日纵饶春酒熟，尊前那复见君来。
哭刘道子十绝·其三
作者：欧必元
朝代：明

风流萟苑顾长康，遗技看君复擅场。笔底惊人今已绝，向来屏障失辉光。
哭刘道子十绝·其九
作者：欧必元
朝代：明

高堂泣罢白头时，寡鹄啼霜怨更悲。玉树未传天上种，蕙兰应自借连枝。
哭刘道子十绝·其二
作者：欧必元
朝代：明

科斗兼穷禹穴文，坐中醉笔自缤纷。不书公子罗襦带，定写佳人白练裙。
哭刘道子十绝·其五
作者：欧必元
朝代：明

何事公荣取世讥，刘伶犹及竹林期。从来礼法难拘束，笑杀高阳轻薄儿。
哭刘道子十绝·其八
作者：欧必元
朝代：明

尺素频来墨未乾，斋头时得奉清欢。灯前试检题纨迹，风雨冥冥那忍看。
哭刘道子十绝·其六
作者：欧必元
朝代：明

朝朝暮暮醉青楼，何似谈家姊妹愁。一自行云过巫峡，倦颜衰态为谁留。
哭刘道子十绝·其十
作者：欧必元
朝代：明

管弦喧处盛繁华，第五台前月未斜。歌舞散时箫鼓歇，笛声空自听邻家。
哭刘道子十绝·其四
作者：欧必元
朝代：明

史乘还推属校雠，七星岩畔志端州。人间未尽如椽笔，天上俄成白玉楼。
哭张孝廉孟贻三首
作者：欧必元
朝代：明

绿鬓怜君著子虚，倦游非复汉相如。谁知消渴成长病，封禅空遗匣里书。千金宝剑七星文，曾见张华辨紫氛。从此丰城还闭气，雌雄谁更狱中分。绿绮传来自昔时，风尘元不少钟期。只今流水成遗恨，纵有知音好听谁。
哭张孝廉孟贻三首·其一
作者：欧必元
朝代：明

绿鬓怜君著子虚，倦游非复汉相如。谁知消渴成长病，封禅空遗匣里书。
哭张孝廉孟贻三首·其三
作者：欧必元
朝代：明

绿绮传来自昔时，风尘元不少钟期。只今流水成遗恨，纵有知音好听谁。
哭张孝廉孟贻三首·其二
作者：欧必元
朝代：明

千金宝剑七星文，曾见张华辨紫氛。从此丰城还闭气，雌雄谁更狱中分。
哭朱叔祥
作者：欧必元
朝代：明

江山何寂寞，秋色渐萧疏。难觅依人鹤，谁传种树书。白云攒野径，黄叶满庭除。为汝沾裳久，浮生转觉虚。
善哉行
作者：欧必元
朝代：明

唯昔巢父，逃颍之湄。代庖有诮，天下何为。唯周公旦，叔父是尊。孺子不利，二叔流言。傲象焚廪，瞽叟灭亲。虽有骨肉，不如路人。掇蜂致疑，破舌是妒。谁无父母，唯我良苦。管仲未伯，唯利是嗜。莫知匪我，实曰鲍子。千木偃息，贫贱以骄。闭门而避，踰垣而逃。来日苦少，去日苦多。尊有美酒，不乐奈何。北堂宴客，丝竹繁喧。虽则繁喧，匪我思存。何昼何夜，烹肥击鲜。秉烛达旦，及此盛年。子晋非侣，王乔莫期。易凋者我，不朽者辞。东西大路，车马云驰。熙熙攘攘，将以遗谁。
喜黎缜之邓伯乔李伯襄三子过访澹圃别后奉寄二十六韵
作者：欧必元
朝代：明

十年曾有约，一日此停车。白昼泛兰舸，黄昏到草庐。树迷千嶂暝，人望数家墟。雨后沿堤滑，岩前绕径淤。科头争到疾，欹帽欲行徐。支遁宁辞杖，渊明不用舁。倦称游客路，问是野人居。门对寒流水，池通夹道渠。樵苏还未爨，蓬藋已教锄。且共倾村酿，兼之荐野蔬。睡方松阁稳，月待竹窗虚。诘旦具鸡黍，临池鲙鲤鱼。梁鸿新谊合，何逊旧游胥。节是中秋近，留应几日馀。榻偕仲举下，舟并李膺如。亦入龙池社，閒过水部闾。心从誇浃洽，迹岂渐萧疏。浪谑频怜尔，谈诗乍垆予。扁舟寻洛浦，十里采芙蕖。吟咏因兹巧，情怀觉尽舒。立知如独鹤，饮不任群猪。易得谐时术，难教傲性除。无金犹结客，有赋待吹嘘。尚欲思投辖，何堪忍绝裾。共成餐菊约，来著闭门书。此谊如金石，应无忘厥初。
嘉实弟以新诗问余作此示之
作者：欧必元
朝代：明

惠连诗句颇清新，芳草池塘处处春。莫道汝兄能便似，似兄那用不清贫。
四支
作者：欧必元
朝代：明

上苑曾承雨露私，繁华凋谢几经时。梅因堕蕊偏沾额，柳为垂条定画眉。对景自添怀旧恨，閒情聊复赋新诗。莺啼燕语浑无赖，粉蝶黄蜂总未知。
堤上曲
作者：欧必元
朝代：明

爱采兰花并采莲，侬家家住小湖边。朝朝齐点湖间乐，怕见鸳鸯叶上眠。
夏日同傅明府诸君饮光禄王公飞云洞
作者：欧必元
朝代：明

郭外园池小有天，朱明洞口相延连。藏真借问谁者是，主人高卧何倏然。自从上书不得志，拂衣归弄五湖烟。凿泉通径植花竹，结砌诛茅覆短屋。芙蕖万朵映垂杨，海鸟双飞惊槛鹿。池中命酒汎渔舠，径里呼童秇杞菊。风物那堪减辋川，忘机亦自藏愚谷。别有幽林小洞居，主人于此长读书。竹深径密来人少，风静丛阴暑气除。百花争覆池边石，独鹤閒窥竹下厨。同游半是烟霞客，载酒疑过扬子宅。谭宜松外麈尾悬，棋爱花间子声落。箫管林中送晚风，尊醪池上邀新月，纤纤似画远山眉。荡漾波光自浮没，酒徒余本是高阳，曾结词林侠客场。家无儋石尊常满，箧有诗篇兴未量。似闻高会追趋地，短帽轻衣效楚狂。有时挥麈谭名理，有时拔剑飏风起。骂坐宁教俗客容，攒眉应为浇磈礧。胸中感慨不能平，国事仓皇空复尔。平生不入五侯门，今日为君饮醇醴。欲颂湘潭渔父歌，主人不是终岩阿。欲咏南山白石调，时逢尧舜岂蹉跎。为君挥毫赋长句，百罚莫惜朱颜酡。昔贤文物俱消尽，今日风流亦永和。
夏日同卢元明黎缜之饮唐寅仲先生青门
作者：欧必元
朝代：明

驱车出东郭，访我昔同游。二三岁寒子，所志在林丘。丘中有高士，结庐枕寒流。开轩纳山色，编篱别田畴。烟霞满三径，尊酒结绸缪。剖彼青门瓜，可以充庶羞。岂必世上人，上书干王侯。车马无停轨，烹羊宰肥牛。妙舞选吴姬，清歌挟齐讴。繁华难久处，知有零落否。不如偕同侣，纳凉竹林秋。班荆待日夕，玄言递相酬。
夏日邓刺史德咸招同柯起之刘季德刘道子万伯文饮朱季美竹凉亭
作者：欧必元
朝代：明

名园围近市廛间，酒伴词人日往还。竹里云归团绿影，城头过雨出青山。开尊兴剧谈锋折，入座凉生茗椀閒。车马向多门外迹，可能容易掩柴关。
夏日邓刺史德咸招同柯起之刘季德刘道子万伯文饮朱季美竹凉亭
作者：欧必元
朝代：明
体裁：七言律诗

名园围近市廛间，酒伴词人日往还。竹里云归团绿影，城头过雨出青山。开尊兴剧谈锋折，入座凉生茗碗閒。车马向多门外迹，可能容易掩柴关。
夜乐洞
作者：欧必元
朝代：明

昔贤云清音，不在丝与竹。何似奏钧天，夜半应空谷。
夜度羚羊峡
作者：欧必元
朝代：明

离家方四日，行已望端州。峡水无潮汐，江云有去留。闻猿知是岸，见月始维舟。萍梗俱如此，忘机任白鸥。
夜饮冯章倩斋中有感二首
作者：欧必元
朝代：明

去年兹月别，追忆倍凄凉。世路虚双鬓，音书阻八行。病容知共减，愁绪较谁长。莫问他宵事，酣歌且尽觞。相看一夕酒，忍话数年期。此道君应解，傍人那得知。竹深聊繫舸，柳短未成丝。泪尽江头水，鸡鸣是别时。
夜饮冯章倩斋中有感二首·其一
作者：欧必元
朝代：明

去年兹月别，追忆倍凄凉。世路虚双鬓，音书阻八行。病容知共减，愁绪较谁长。莫问他宵事，酣歌且尽觞。
夜饮冯章倩斋中有感二首·其二
作者：欧必元
朝代：明
体裁：五言律诗

相看一夕酒，忍话数年期。此道君应解，傍人那得知。竹深聊系舸，柳短未成丝。泪尽江头水，鸡鸣是别时。
夜饮冯章倩斋中有感二首·其二
作者：欧必元
朝代：明

相看一夕酒，忍话数年期。此道君应解，傍人那得知。竹深聊繫舸，柳短未成丝。泪尽江头水，鸡鸣是别时。
大参戴公由侍御参藩吾粤迎其太夫人就养命诸生赋诗为寿
作者：欧必元
朝代：明

衣冠世擅七闽东，何羡荀家有八龙。莱服舞当双绣豸，潘舆迎及五花骢。紫薇露擢金茎里，婺女星悬法座中。乌利旧随千穟去，麻姑新以尺书通。筵开自会瑶池宴，歌就遥瞻太武峰。三祝鲰生怀寸管，穆如何但楚人风。
大司马制府陈公以书牍见遗赋谢
作者：欧必元
朝代：明

春风正月李花白，竹径茅檐草一尺。蓬生自掩蒋公堂，尘满宁知扬子宅。雀罗门外可谁开，飞涛双鲤致书来。开缄雪色披云雾，恍惚游龙遍八垓。蝌蚪欲穷苍颉度，挥毫讵效邯郸步。太史名垂万古中，腐儒何用寻章句。鞭弭今当属伐兴，维扬司马大中氶。世恩班嗣承家学，赋色千秋接广陵。自从开府来南粤，建牙大纛前茆夺。酒牛入幕飨材官，缝掖布衣劳折节。娥眉元妒汉宫人，天远那能叩九阍。拂衣竟向五湖去，赐环应召股肱臣。狂言屘屘不足数，公谓欧生可与语。投桃报我以琼瑶，枯骨复燃在此举。白狼山下夜光虹，呼鸾道上不相从。对剑挥毫歌短句，北面长缄托岭鸿。
大石楼怀梁幼宁明府
作者：欧必元
朝代：明

诸峰青霭合，兹洞白云幽。为问朱明馆，何如大石楼。仙人曾作令，居士亦称侯。好待乘鸾至，题诗在上头。
天逸草堂为郑文学子雨赋
作者：欧必元
朝代：明

郭外群峰带草堂，端居何忝郑公乡。忧时鬓发青霜短，傲世山林白日长。十亩秋阴禾稻足，一庭春蔼蕙兰香。馀生逸我天将老，对客宁能不尽觞。
奉送孟骧词兄
作者：欧必元
朝代：明

清风起嘉树，旭日映霜林。亲交酌清醴，集送粤江浔。欢宴未终极，离恨已沾襟。盈盈只尺水，非若商与参。沧波有来鲤，休忘惠好音。燕台以求骏，马骨享千金。怀珠握瑜瑾，爱至望弥深。申章答言别，雕饰以为箴。
奉邀张孟奇使君偕邓伯乔李烟客梁非馨集竹素山房辱惠长篇赋答一首
作者：欧必元
朝代：明

欧生少小何狂痴，双眼如电光陆离。十五上书为弟子，下帷始解学吾伊。羞效世儒守章句，网罗泛涉古文词。性好结交兼任侠，鲜车丽服相矜奇。千金到手顷刻尽，十载踉当无立锥。有田不耕凭寸管，广厦不住巢一枝。文章难饱便便腹，十朝九日烟无炊。原宪之裳东郭履，出门两足不能驰。况多面瘢与血孔，将无痼疾等疮痍。世人相见皆欲走，嗜痂能得几相知。欧生仰天长大笑，英雄可令困如斯。购得奇书将万卷，目不停阅手常披。客到高谈雄四座，无酒还须便典衣。西邻欲骂东邻怪，笑杀纷纷世上儿。尔来避盗入城市，数椂新盖俱茅茨。窗静只堪邀月色，庭空生怕寒风吹。巷僻径深人到少，二三同调相追随。西园张公浮丘伯，博雅才名世所稀。登坛虎视执牛耳，曹刘沈宋任鞭笞。相慕十年未识面，入林把臂来何迟。邓生治具余治酒，相留竟日醉东篱。不鸣弦管不徵伎，不呼卢雉不弹棋。留欢亦复无鸡黍，盘里精盐煮蕨薇。三城杳杳繁车马，华堂高咽烹鲜肥。张公掉头不肯顾，张公此来欲何为。细语玄言促膝坐，古今商榷真纚纚。秘文疑字无不订，酒酣耳热或谈诗。上穷仓颉下掌故，一日千秋正在兹。禁城已闻更漏下，微微月色送将归。诘朝使者持尺素，已就长歌黄绢辞。言言剖露真肝胆，使我读之惊且疑。茫茫宇宙谁知己，得公一顾决雄雌。千人之诺不如一士谔，一狐之腋胜于千羊皮。富贵繁华有凋谢，西园张公真我师。
姑苏顾别驾毗陵幻上人偕万伯文刘季德过澹圃四首
作者：欧必元
朝代：明

吴歈工艳曲，新赋近何如。忽枉故人驾，来寻避俗居。村童迎竹马，野老荐盘蔬。若问幽栖事，残窗检旧书。清溪富松竹，喜识故人来。茗自春前试，花从雨后开。江泉通暗沼，径草蔓连苔。不尽留僧意，溪桥去棹催。园居虽阒寂，得共醉屠苏。况有如椽笔，能传草阁图。人迷芳杜曲，行踏绿平芜。恼杀江村雨，翻令游兴孤。田家供具少，海味一尊倾。不共通宵饮，空传颂酒名。谈高无俗态，棋罢有歌声。花鸟邀欢地，临池赋几成。
姑苏顾别驾毗陵幻上人偕万伯文刘季德过澹圃四首·其一
作者：欧必元
朝代：明

吴歈工艳曲，新赋近何如。忽枉故人驾，来寻避俗居。村童迎竹马，野老荐盘蔬。若问幽栖事，残窗检旧书。
姑苏顾别驾毗陵幻上人偕万伯文刘季德过澹圃四首·其三
作者：欧必元
朝代：明

园居虽阒寂，得共醉屠苏。况有如椽笔，能传草阁图。人迷芳杜曲，行踏绿平芜。恼杀江村雨，翻令游兴孤。
姑苏顾别驾毗陵幻上人偕万伯文刘季德过澹圃四首·其二
作者：欧必元
朝代：明

清溪富松竹，喜识故人来。茗自春前试，花从雨后开。江泉通暗沼，径草蔓连苔。不尽留僧意，溪桥去棹催。
姑苏顾别驾毗陵幻上人偕万伯文刘季德过澹圃四首·其四
作者：欧必元
朝代：明

田家供具少，海味一尊倾。不共通宵饮，空传颂酒名。谈高无俗态，棋罢有歌声。花鸟邀欢地，临池赋几成。
孙清远奏最
作者：欧必元
朝代：明

词人新命掌炎荒，双峡凌霄水自长。金锁现时知汉代，玉环遗处忆孙郎。三春雨在沾桃李，七字诗成和柏梁。请读里人王积传，中兴循吏有辉光。
孙清远杜提监过草堂小酌有感
作者：欧必元
朝代：明

并辔冲寒到草堂，一尊花下对斜阳。穷来短铗弹何补，老去长裾曳不妨。塞马未须论得失，亡羊终合笑行藏。独怜二妙抽簪意，似坐冰壶对夜霜。
孤鹄篇四章
作者：欧必元
朝代：明
体裁：四言诗

有鸟有鸟，出于琼林。何以求之，中道酸辛。朝鸣共雄，惠此好音。爰居爰止，玄圃之岑。（一章）有鸟有鸟，越生四雏。虽则四雏，匪我鸣鸒。漱芳茹实，雍雍瞿瞿。瞿瞿伊何，邦家之需。（二章）大火既烈，有实其离。爰启我堂，我樽我罍。青青子衿，揖让先后。介我眉寿，饮我□□。（三章）何以献之，玉斗金卮。何以祝之，松柏为期。何以颂之，于万斯年，为母是师。（四章）
学士萧老师招陈明府道见刘文学章甫朱孝廉瑞徵游对江九莲庵分赋
作者：欧必元
朝代：明

改席江边寺，招携门下人。不脩居士业，聊现宰官身。绀字幡幢古，丹楼宝座新。玄言酬永日，知是渡迷津。藤萝沿径入，桃李争春妍。幸列法王座，同参小乘禅。环江依古郭，积雨乍晴天。向晚多幽思，中流放画船。
学士萧老师招陈明府道见刘文学章甫朱孝廉瑞徵游对江九莲庵分赋·其一
作者：欧必元
朝代：明

改席江边寺，招携门下人。不脩居士业，聊现宰官身。绀字幡幢古，丹楼宝座新。玄言酬永日，知是渡迷津。
学士萧老师招陈明府道见刘文学章甫朱孝廉瑞徵游对江九莲庵分赋·其二
作者：欧必元
朝代：明

藤萝沿径入，桃李争春妍。幸列法王座，同参小乘禅。环江依古郭，积雨乍晴天。向晚多幽思，中流放画船。
完初曾丈以嗜酒患足闭户经年不得一晤怅然奉寄
作者：欧必元
朝代：明

文园一卧动经年，消息难当咫尺传。足比卞和元抱玉，醉同苏晋亦逃禅。工诗聊玩人间世，习静还清枕上缘。屈指与君风雨夜，物情时事各萧然。
宝剑篇赠张明府端孟兼乞序小草
作者：欧必元
朝代：明

我闻帝者轩辕氏，韬锋歛锷霞城址。敦容去后久埋光，始得溧阳欧冶子。欧生铸剑向自殊，恍疑象罔索玄珠。截石云门为锻鍊，鞲镕县寓作洪炉。镆铘不减龙渊锐，稍辨雌雄或自殊。嗟哉神物难长合，雌雄各已守方隅。丰城狱里沉埋夕，延津江口夜号呼。张华博物真堪羡，望气占文遂可辨。一朝向自出尘中，千百年来神物现。欧冶今时异昔时，空带蒯缑无所奇。贵亦人所骇，贱亦人所痴。贵贱空凭人世口，床头安用黄金为。平生畏学千人敌，嗜酒犹兼诗瘴癖。白眼何曾为世青，读书万卷将何益。雅从海内结贤豪，壮志凭凌慕古昔。海阳山下有张君，茂先博物同其伦。数世承家清白吏，风流文藻众相闻。欧生似附通家后，投分难忘会面亲。短剑纵能惊世俗，不借张华辩岂真。聊寄长歌歌宝剑，为君乞取七星文。
宫怨二首
作者：欧必元
朝代：明

银汉清秋夜正长，天街寒色白如霜。妾身愿托长门月，夜夜应随玉辇光。蛾眉偏妒合欢宫，汉主当年事不同。今日君王犹未识，枉教团扇怨秋风。
宫怨二首·其一
作者：欧必元
朝代：明

银汉清秋夜正长，天街寒色白如霜。妾身愿托长门月，夜夜应随玉辇光。
宫怨二首·其二
作者：欧必元
朝代：明

蛾眉偏妒合欢宫，汉主当年事不同。今日君王犹未识，枉教团扇怨秋风。
宿冲虚观同陈景文万伯文梁元珍邓伯乔李烟客赋
作者：欧必元
朝代：明

南岳何年奠此封，浮来片片玉芙蓉。遥瞻上界馀千仞，初入名山第一峰。洞口朱明悬旧迹，祠旁丹灶觅遗踪。云深羽客差能指，酒熟居人尚可供。暂息欲移香石榻，数声犹似定林钟。月明半带霜华冷，山色围将紫翠重。杳杳仙源知不远，迢迢清梦未能逢。朝来济胜愁无具，安得茅家杖作龙。
宿西南驿闻琵琶
作者：欧必元
朝代：明

入夜舟维浦，寒霜月印潭。人家连水树，驿路过西南。故国看渐远，前途殊未谙。稍闻江上怨，别泪湿青衫。
寄区太史公
作者：欧必元
朝代：明

十年簪笔侍彤庭，尚忆东林旧隐情。玩世似将宾戏论，异时谁擅子虚名。西山雪色寒犹媚，南海珠浮夜更明。汉主近来祠太乙，侍臣何用望金茎。
寄屠仪部长卿先生四首
作者：欧必元
朝代：明

妾本汉宫女，少小冠椒房。被服纨与绮，明珠垂衣裳。头上金爵钗，木难珊瑚妆。盛年处深殿，容色天下扬。岂不胶与漆，谣诼多纷章。羽翼临当乖，恩宠安可常。东邻荡子妇，泥沙委路旁。中心指秋日，永言厉冰霜。濯濯芙蓉花，茸茸菉葹草。朔朔扬秋风，零零凋谢蚤。亭亭山上松，累累几盈抱。孤生感雪霜，盘郁恒自保。下撼虬龙姿，千秋以终老。大江无日夜，东海自汤汤。鸿鹄顾其羽，一举绝大荒。乾坤有定理，浅薄安所量。我欲乘桴去，波涛汪以洋。四海求匹侣，独立每徬徨。中原属夫子，吾世幸相当。流览驱万代，滔滔百谷王。羽仪既用刷，八极周翱翔。邈哉二三子，赠我双明珰。我昔度弱水，缈缥逢二童。问有一真人，翱翔巨阙宫。手翳金芝草，驾彼双飞龙。金银峙其西，珠蚌罗其东。童子导我入，可望不可从。膝行以北面，长跪请下风。扶桑浴朝日，炯炯双眸瞳。自觉终凡品，致身非其中。安得金柈药，服之凌太空。真人倘相许，仙凡或可通。
寄屠仪部长卿先生四首·其一
作者：欧必元
朝代：明

妾本汉宫女，少小冠椒房。被服纨与绮，明珠垂衣裳。头上金爵钗，木难珊瑚妆。盛年处深殿，容色天下扬。岂不胶与漆，谣诼多纷章。羽翼临当乖，恩宠安可常。东邻荡子妇，泥沙委路旁。中心指秋日，永言厉冰霜。
寄屠仪部长卿先生四首·其三
作者：欧必元
朝代：明

大江无日夜，东海自汤汤。鸿鹄顾其羽，一举绝大荒。乾坤有定理，浅薄安所量。我欲乘桴去，波涛汪以洋。四海求匹侣，独立每徬徨。中原属夫子，吾世幸相当。流览驱万代，滔滔百谷王。羽仪既用刷，八极周翱翔。邈哉二三子，赠我双明珰。
寄屠仪部长卿先生四首·其二
作者：欧必元
朝代：明

濯濯芙蓉花，茸茸菉葹草。朔朔扬秋风，零零凋谢蚤。亭亭山上松，累累几盈抱。孤生感雪霜，盘郁恒自保。下撼虬龙姿，千秋以终老。
寄屠仪部长卿先生四首·其四
作者：欧必元
朝代：明

我昔度弱水，缈缥逢二童。问有一真人，翱翔巨阙宫。手翳金芝草，驾彼双飞龙。金银峙其西，珠蚌罗其东。童子导我入，可望不可从。膝行以北面，长跪请下风。扶桑浴朝日，炯炯双眸瞳。自觉终凡品，致身非其中。安得金柈药，服之凌太空。真人倘相许，仙凡或可通。
寄张孝廉公仲
作者：欧必元
朝代：明

十年芳问到湘漓，京兆文章是我师。已遇哲兄知梦草，欲从难弟听吹篪。烟花故国怜三月，杨柳津头折数枝。便付一徽流水去，赏心应不负钟期。
寄怀苏考甫
作者：欧必元
朝代：明

风波一失傍樵渔，社燕宾鸿各自疏。排闷强高浮白兴，避人聊借草玄居。风前书札寻常至，眼底交游涕泪馀。咫尺江乡如可问，衡门应望吕安车。
寄朗宁蒋司马兆卿
作者：欧必元
朝代：明

秋苑高名擅昔流，饮中金薤画银钩。书裁羽猎曾司马，地控蛮烟亦菟裘。结客香传青蕙草，怀人天远白蘋州。君家往事开三径，何日能招二仲游。
寄朱孔阳宗侯二首
作者：欧必元
朝代：明

萋萋春草忆王孙，宝剑丰城气尚存。何日芳尊同北海，更迟明月赋西园。通家未灭千秋谊，宗国何殊九命恩。片刺似将毛遂荐，知君不数着平原。大江西下水萦缭，帝子层城倚碧霄。七启赋成应自献，八公山在可谁招。空令白雪争雄长，未必明珠久寂寥。匣里龙唇曾试否，强将流水为君调。
寄朱孔阳宗侯二首·其一
作者：欧必元
朝代：明

萋萋春草忆王孙，宝剑丰城气尚存。何日芳尊同北海，更迟明月赋西园。通家未灭千秋谊，宗国何殊九命恩。片刺似将毛遂荐，知君不数着平原。
寄朱孔阳宗侯二首·其二
作者：欧必元
朝代：明

大江西下水萦缭，帝子层城倚碧霄。七启赋成应自献，八公山在可谁招。空令白雪争雄长，未必明珠久寂寥。匣里龙唇曾试否，强将流水为君调。
寄李太史文长
作者：欧必元
朝代：明

名家经术世相同，作赋还推大国工。骏骨已看收冀北，莼鲈休更念江东。卿云夜映千门月，綵笔春题万丈虹。自昔侍臣多荐引，莫教前代数杨雄。
寄王伯谷先生二首
作者：欧必元
朝代：明

鞭弭中原五十春，凭陵一剑岂依人。纵趋丞相厅中试，羞作诸侯幕里宾。侠气直须齐慎到，斋心差拟学王珣。六桥风月阊门柳，匹马还惊梦后身。出世逃名结小亭，斋头半偈可谁听。春前芳草家家绿，雨后吴山处处青。笔札未应终玩俗，菩提能悟即抛经。词华更总禅栖理，屈指如君惘自停。
寄王伯谷先生二首·其一
作者：欧必元
朝代：明

鞭弭中原五十春，凭陵一剑岂依人。纵趋丞相厅中试，羞作诸侯幕里宾。侠气直须齐慎到，斋心差拟学王珣。六桥风月阊门柳，匹马还惊梦后身。
寄王伯谷先生二首·其二
作者：欧必元
朝代：明

出世逃名结小亭，斋头半偈可谁听。春前芳草家家绿，雨后吴山处处青。笔札未应终玩俗，菩提能悟即抛经。词华更总禅栖理，屈指如君惘自停。
寄示冢儿
作者：欧必元
朝代：明

阿訚才六岁，儿是十龄时。莫笑而翁拙，全凭汝母慈。乡关常在望，风雨一题诗。去去归何暮，还家不计期。
寄祝潘子迁先生
作者：欧必元
朝代：明

闲居赋就识安仁，白发能留五帝身。六十漫言周甲子，三千时共守庚申。田无附郭飧犹健，笥有藏书道未贫。屈指素交看渐老，酒中谁是和歌人。
寄答伍长卿
作者：欧必元
朝代：明

与君俱失意，一别隔清秋。落日竹窗下，怀人天际头。焚香犹觉懒，操笔已含愁。欲采芙蓉去，寒江不自由。
寄答王总戎羽卿
作者：欧必元
朝代：明

征蛮将军天下无，口吸长鲸胆气粗。挥戈不啻万人敌，引臂能弯五石弧。肘后黄金大如斗，胸中武库无不有。西北当关豺虎歼，东南截海鲸鲵走。望穷剑阁郁岧峣，栈道千层聚百苗。稍遣偏师捣巢穴，遂将勋业建铜标。文苑运斤如对敌，申纸万言不费力。临江酾酒好挥毫，宾从清言相唱迭。莲花幕府康山人，啸谈吸吐生风云。但知横槊时称赋，不必营中数论军。岭南欧子大亡赖，结客中原倾腑肺。白眼称诗藐世人，偶与山人相逅邂。山人道我将军前，片语相酬岂枉然。亲书白羽营中扇，更寄金龟当酒钱。我怀此谊如苍昊，长笺欲诉酬倾倒。西望漓山点点青，相思却寄江边草。侧闻十月湛微霜，星在弧南武曲傍。将军此时登寿域，部曲材官进寿觞。狂生遥效南山祝，如圭如璋如金玉。遐算犹过武卫公，赤松他日还辟谷。黄石应传定世符，胸包云梦气吞胡。形绘麒麟冠百代，征蛮将军天下无。
寄答西粤大中丞杨公
作者：欧必元
朝代：明

三峡风云海外雄，蛾眉天畔郁茏葱。关西伯起称夫子，江左杨脩是国工。幕府久开炎徼外，凯歌新唱日南中。文臣倘论征蛮策，麟閤还推第一功。蛮烟西尽古交州，万里军容镇上游。柱后惠文加九锡，师中神武足千秋。降夷不用开关款，折节犹多借箸筹。诗草忽从鸿雁至，和歌谁可并应刘。
寄答西粤大中丞杨公·其一
作者：欧必元
朝代：明

三峡风云海外雄，蛾眉天畔郁茏葱。关西伯起称夫子，江左杨脩是国工。幕府久开炎徼外，凯歌新唱日南中。文臣倘论征蛮策，麟閤还推第一功。
寄答西粤大中丞杨公·其二
作者：欧必元
朝代：明

蛮烟西尽古交州，万里军容镇上游。柱后惠文加九锡，师中神武足千秋。降夷不用开关款，折节犹多借箸筹。诗草忽从鸿雁至，和歌谁可并应刘。
寄胡元瑞
作者：欧必元
朝代：明

有鸟出丹穴，栖栖东海傍。九苞孕其秀，五采以为裳。劲翮凌九霄，云冠夺霞霜。朝餐梧桐实，暮宿岐山阳。一鸣中韶护，再鸣中宫商。凡鸟非其匹，矫首绝大荒。世无圣人出，何当复翱翔。穴处知风暖，海处知风寒。得失固有定，智愚亦自安。王风委蔓草，千载无芳兰。当世得夫子，吾道启迍邅。衡石有定权，鸟诼安所先。松柏挺霜秀，众草望冬残。受命非金石，荣名以自全。感君珍重意，中怀聊用宣。
寄胡元瑞·其一
作者：欧必元
朝代：明

有鸟出丹穴，栖栖东海傍。九苞孕其秀，五采以为裳。劲翮凌九霄，云冠夺霞霜。朝餐梧桐实，暮宿岐山阳。一鸣中韶护，再鸣中宫商。凡鸟非其匹，矫首绝大荒。世无圣人出，何当复翱翔。
寄胡元瑞·其二
作者：欧必元
朝代：明

穴处知风暖，海处知风寒。得失固有定，智愚亦自安。王风委蔓草，千载无芳兰。当世得夫子，吾道启迍邅。衡石有定权，鸟诼安所先。松柏挺霜秀，众草望冬残。受命非金石，荣名以自全。感君珍重意，中怀聊用宣。
寄讯方伯山阴王公
作者：欧必元
朝代：明

思君回首望中原，三径归来道更尊。铜柱勋名怜薏苡，镜湖烟月避桃源。千秋莫问波臣泪，一剑谁非国士恩。见说右军重誓墓，甘棠虽在不堪论。
寄贺大行伯闇
作者：欧必元
朝代：明

丁年起草自明光，冠尽中原绣虎场。里选晚同周进士，行人初隶汉司方。骊珠久以探龙颔，上驷那堪列雁行。此调世情谈不得，论心唯到酒人傍。
寄赠张幼于丈二首
作者：欧必元
朝代：明

欧冶张华剑未分，望来同现七星文。虚埋丰狱尘中气，自拂要离冢上云。蕙草一株聊可寄，梅花三弄不堪闻。何时拟共操莲舫，桃叶江头独问君。高名当日竟谁尊，侠气翻令大雅存。客散侯赢虚左席，人疑司马卧文园。朅时身世抛三亩，何物乾坤寄一尊。若到吴门看匹练，罗浮春色在中原。
寄赠张幼于丈二首·其一
作者：欧必元
朝代：明

欧冶张华剑未分，望来同现七星文。虚埋丰狱尘中气，自拂要离冢上云。蕙草一株聊可寄，梅花三弄不堪闻。何时拟共操莲舫，桃叶江头独问君。
寄赠张幼于丈二首·其二
作者：欧必元
朝代：明

高名当日竟谁尊，侠气翻令大雅存。客散侯赢虚左席，人疑司马卧文园。朅时身世抛三亩，何物乾坤寄一尊。若到吴门看匹练，罗浮春色在中原。
寄郑明府承孟
作者：欧必元
朝代：明

绿鬓归来已息机，持竿终傍钓鱼矶。折腰吾道无今古，销骨人间有是非。海内青云谁竞长，歌中白雪自翻飞。欲寻谷口栖真处，暂向江城望少微。
寄黄元卿二首
作者：欧必元
朝代：明

汝就潜夫论，余耽结客场。无书疑隔岁，有梦定何乡。浪迹关龙性，诗名敢雁行。所嗟吾道拙，宁复问行藏。七叙书能续，何堪待孟坚。偶来寻旧侣，犹得寄新篇。岁晏梅梢冷，天寒雁影悬。片心逐明月，长傍草堂前。
寄黄元卿二首·其一
作者：欧必元
朝代：明

汝就潜夫论，余耽结客场。无书疑隔岁，有梦定何乡。浪迹关龙性，诗名敢雁行。所嗟吾道拙，宁复问行藏。
寄黄元卿二首·其二
作者：欧必元
朝代：明

七叙书能续，何堪待孟坚。偶来寻旧侣，犹得寄新篇。岁晏梅梢冷，天寒雁影悬。片心逐明月，长傍草堂前。
寄黄国博先生
作者：欧必元
朝代：明

虎观谈经气自豪，避人三径长蓬蒿。十年坛坫归牛耳，一代词名有凤毛。病去风尘忘世态，狂来天地失吾曹。东篱花下曾称寿，倘许重过进浊醪。
寄黄山人
作者：欧必元
朝代：明

问尔浮生近若何，夫君高谊古人过。座中客散黄金尽，镜里愁添白发多。末路酒杯无去住，忧时谈笑有风波。唯馀数亩柴桑地，日暮题诗挂薜萝。
寄黄进贤贞甫
作者：欧必元
朝代：明

吏隐何妨任采真，匡庐山色斗嶙峋。才分雷焕双龙剑，已得詹何独茧纶。经术大名垂震旦，风流高谊薄苍旻。南州一榻知仍在，孺子无由把臂亲。
寿大中丞总督尚书戴公
作者：欧必元
朝代：明

于穆我祖，万邦作乂。绍夏辟夷，功高列帝。受命于天，不忝厥位。威播德翔，弥久弥长。奕世载繁，笃生我皇。日月如照，君临万邦。万邦伊何，溢南暨北。西被流沙，东渐海泽。后王君公，布列庶职。南来作镇，御史中丞。建牙开幕，戎服是膺。山川鬼神，以莫不宁。备厥百善，蔚以虎变。玄泽旁流，仁风潜扇。绥静宅心，方隅回面。大火既流，湛以三秋。甘露泱泱，白云载讴。天锡难老，为国谟谋。何以比之，仲山吉甫。何以颂之，允文允武。何以祝之，荣垂万古。
寿郭勋卿笃周公
作者：欧必元
朝代：明

傲吏漆园氏，大隐金门星。心冥故远俗，机悟乃超形。彼美郭夫子，中朝迈簪缨。浸淫包坟籍，颉颃茹华英。弱冠跻膴仕，巍科擅芳声。秩宗晋清誉，遂陟五马庭。儒林仰振铎，北面以受成。诸侯分上国，赐履出汉京。鸿心返初服，结庐傍朱明。左揖浮丘伯，右招安期生。二三硕君子，聊敦里社盟。大火方流夏，开宴竹林亭。咏歌当琴瑟，风雅等箫笙。小子抱微尚，久谢尘俗情。因君酬夙昔，以献中心诚。
将之勾漏社中朱季美周彦昆万伯文马伯起赵丕振蒙伯羽黄元卿韩孟郁邓伯乔何龙友赵子熙陈公望梁子芳治具夜过斋头为别各分赋一诗
作者：欧必元
朝代：明

群公移酒馔，高会醉茆茨。正值别离候，兼怜风雪时。催题应刻烛，折柳未成丝。坐久天将曙，悠悠叹路岐。乘风挂蒲席，言发珠江滨。暂别竹林客，行寻药市人。中年离思苦，晏岁旅情真。多恐逢仙侣，羁留易过春。
将之勾漏社中朱季美周彦昆万伯文马伯起赵丕振蒙伯羽黄元卿韩孟郁邓伯乔何龙友赵子熙陈公望梁子芳治具夜过斋头为别各分赋一诗·其一
作者：欧必元
朝代：明

群公移酒馔，高会醉茆茨。正值别离候，兼怜风雪时。催题应刻烛，折柳未成丝。坐久天将曙，悠悠叹路岐。
将之勾漏社中朱季美周彦昆万伯文马伯起赵丕振蒙伯羽黄元卿韩孟郁邓伯乔何龙友赵子熙陈公望梁子芳治具夜过斋头为别各分赋一诗·其二
作者：欧必元
朝代：明

乘风挂蒲席，言发珠江滨。暂别竹林客，行寻药市人。中年离思苦，晏岁旅情真。多恐逢仙侣，羁留易过春。
将进酒
作者：欧必元
朝代：明

将进酒，酌我罍。黄鹄高飞绝九垓，圣人御极大平哉。夫妻相保，父子寿考。田膴膴而穰草。于何不穫，童行至老。君明臣良乐举觞，黄鹄高飞安可量。
将进酒·其一
作者：欧必元
朝代：明

将进酒，酌我罍。黄鹄高飞绝九垓，圣人御极大平哉。夫妻相保，父子寿考。田膴膴而穰草。
将进酒·其二
作者：欧必元
朝代：明

于何不穫，童行至老。君明臣良乐举觞，黄鹄高飞安可量。
将进酒效鲍明远十首
作者：欧必元
朝代：明

进君柏叶之美酒，盛君香螺之琼卮。五色玉环之繸带，七宝同心之结衣。越女燕歌年二八，玉腕挥弦诉所思。琴心欲诉愁难诉，盈盈珠翠徒披离。流苏帐里枕君腹，沉香亭上咏君诗。倏忽流光如泡电，安能长保百年期。嗟哉，人生有酒不能饮，惜费徒为后世嗤。出门车马何纷纷，矜誇云是五侯宾。昨朝亲进侍中酒，今朝复枉使君轮。车来马去长安道，揽子衣兮要路津。轻裘缓带趋跄美，上书谁是扫门人。借来白璧虚张楚，致得黄金更入秦。世人见此荣华好，乞身争欲附青云。父母妻孥时吐气，翻笑相如美好贫。泻水置平地，各自东西流。人生亦有命，安事百年忧。酌酒浇磈礧，当歌敌绸缪。今日已非如昨日，明朝安复是今朝。富翁阡陌沉沧海，王侯第宅长青苗。天时人事有代谢，令我感慨不能消。君不见西园桃李花，辞条一日委泥沙。又不见秋来江上月，几度团圆几度缺。今我安能长少年，韶华倏忽如流泉。人生忧多欢乐少，丈夫七尺亦徒然。读书纵能破万卷，囊中不及百馀钱。但得诗成酒满盏，存亡贵贱付皇天。对箸不能餐，对酒不能饮。丈夫生世复几时，安得虚名长泯泯。低首芸窗事昔贤，报书东阁三年寝。不能奔走效时人，底事青云虚荐引。朝游已有方，夕还父母旁。愿将儿膝下，看妇事糟糠。自知甘寂寞，何用借辉光。古今贤圣皆如此，我辈宁能独苦伤。日暮苦无侣，閒步北郭门。登高四顾望，但见松柏园。荆棘遮路豺虎蔽，郊原累累丘与墓，云是何代人。一去无还日，千秋万岁空酸辛。孤魂依远树，独魄傍幽坟。但闻风声野鸟叫，岂忆世上平生亲。念彼古今变化非常理，中心气结不能申。中庭种桃树，待此春风开。后庭种杨柳，随风自往来。君心岂复长能尔，艳桃媚柳两相催。东家思妇西家怨，为君肠断更徘徊。交窗绣户垂罗幕，春雨连绵长绿苔。共结同心带，分为连理枝。忆昔同君倾盖日，誓言贵贱死生随。今朝得意君先贵，嫌我春容日就颓。还君鸳鸯之绣被，忍令郁结中心悲。春鸟喈喈旦暮鸣，最伤君子感时情。少小操觚弄柔翰，徉狂世上不知名。自言生长田家子，能将寸管答精灵。虚舟触世人何怒，同心一见欢生平。有时感激眼前事，蒯侯一剑欲长鸣。为乐不愿燕歌与赵舞，娱心不愿鸾箫与凤笙。浊酒一杯琴一曲，四壁图书盈草屋。山水当卧游，万事胡不足。坐见松筠岁岁青，更看芳草年年绿。老丑君莫惜，朱颜皓齿君莫誇。无盐垢面登龙辇，玉貌西施学浣纱。时来屠沽取卿相，运去英雄没草莽。世盛宁卑五寸毫，时危莫贱千夫长。对酒叙长歌，穷达如之何。但愿尊中九酝满，莫惜年少朱颜酡。千秋万世看如此，就业宁知与仲多。
将进酒效鲍明远十首·其一
作者：欧必元
朝代：明

进君柏叶之美酒，盛君香螺之琼卮。五色玉环之繸带，七宝同心之结衣。越女燕歌年二八，玉腕挥弦诉所思。琴心欲诉愁难诉，盈盈珠翠徒披离。流苏帐里枕君腹，沉香亭上咏君诗。倏忽流光如泡电，安能长保百年期。嗟哉，人生有酒不能饮，惜费徒为后世嗤。
将进酒效鲍明远十首·其七
作者：欧必元
朝代：明

中庭种桃树，待此春风开。后庭种杨柳，随风自往来。君心岂复长能尔，艳桃媚柳两相催。东家思妇西家怨，为君肠断更徘徊。交窗绣户垂罗幕，春雨连绵长绿苔。
将进酒效鲍明远十首·其三
作者：欧必元
朝代：明

泻水置平地，各自东西流。人生亦有命，安事百年忧。酌酒浇磈礧，当歌敌绸缪。今日已非如昨日，明朝安复是今朝。富翁阡陌沉沧海，王侯第宅长青苗。天时人事有代谢，令我感慨不能消。
将进酒效鲍明远十首·其九
作者：欧必元
朝代：明

春鸟喈喈旦暮鸣，最伤君子感时情。少小操觚弄柔翰，徉狂世上不知名。自言生长田家子，能将寸管答精灵。虚舟触世人何怒，同心一见欢生平。有时感激眼前事，蒯侯一剑欲长鸣。为乐不愿燕歌与赵舞，娱心不愿鸾箫与凤笙。浊酒一杯琴一曲，四壁图书盈草屋。山水当卧游，万事胡不足。坐见松筠岁岁青，更看芳草年年绿。
将进酒效鲍明远十首·其二
作者：欧必元
朝代：明

出门车马何纷纷，矜誇云是五侯宾。昨朝亲进侍中酒，今朝复枉使君轮。车来马去长安道，揽子衣兮要路津。轻裘缓带趋跄美，上书谁是扫门人。借来白璧虚张楚，致得黄金更入秦。世人见此荣华好，乞身争欲附青云。父母妻孥时吐气，翻笑相如美好贫。
将进酒效鲍明远十首·其五
作者：欧必元
朝代：明

对箸不能餐，对酒不能饮。丈夫生世复几时，安得虚名长泯泯。低首芸窗事昔贤，报书东阁三年寝。不能奔走效时人，底事青云虚荐引。朝游已有方，夕还父母旁。愿将儿膝下，看妇事糟糠。自知甘寂寞，何用借辉光。古今贤圣皆如此，我辈宁能独苦伤。
将进酒效鲍明远十首·其八
作者：欧必元
朝代：明

共结同心带，分为连理枝。忆昔同君倾盖日，誓言贵贱死生随。今朝得意君先贵，嫌我春容日就颓。还君鸳鸯之绣被，忍令郁结中心悲。
将进酒效鲍明远十首·其六
作者：欧必元
朝代：明

日暮苦无侣，閒步北郭门。登高四顾望，但见松柏园。荆棘遮路豺虎蔽，郊原累累丘与墓，云是何代人。一去无还日，千秋万岁空酸辛。孤魂依远树，独魄傍幽坟。但闻风声野鸟叫，岂忆世上平生亲。念彼古今变化非常理，中心气结不能申。
将进酒效鲍明远十首·其十
作者：欧必元
朝代：明

老丑君莫惜，朱颜皓齿君莫誇。无盐垢面登龙辇，玉貌西施学浣纱。时来屠沽取卿相，运去英雄没草莽。世盛宁卑五寸毫，时危莫贱千夫长。对酒叙长歌，穷达如之何。但愿尊中九酝满，莫惜年少朱颜酡。千秋万世看如此，就业宁知与仲多。
将进酒效鲍明远十首·其四
作者：欧必元
朝代：明

君不见西园桃李花，辞条一日委泥沙。又不见秋来江上月，几度团圆几度缺。今我安能长少年，韶华倏忽如流泉。人生忧多欢乐少，丈夫七尺亦徒然。读书纵能破万卷，囊中不及百馀钱。但得诗成酒满盏，存亡贵贱付皇天。
小除夜潜舟出清溪
作者：欧必元
朝代：明

扁舟乘夜出，恋恋水云间。雾涌天为海，江迷树作山。年虽犬马长，心愧鹭鸥閒。不敢向人语，兹行何日还。
少年行
作者：欧必元
朝代：明

绿发谁家子，皓齿结明眸。少小精剑术，走马过长楸。锦貂悬马腹，黄金勒马头。结客新丰市，垂鞭紫陌楼。新丰市里胡姬醉，紫陌楼前拾珠翠。不怕青云绿鬓迟，生忧白日红尘坠。有酒君须饮，人生安得长少年。但愿醉歌长枕美人腹，那惜床头百万钱。
山中八景为友人赋 其一 鸡峰秋霁
作者：欧必元
朝代：明

当户一峰危直，天清众鸟飞还。东篱三径秋色，采菊时见南山。
山中八景为友人赋 其七 观田耦耕
作者：欧必元
朝代：明

昨检农书卜年，相传父老忻然。欲酿松花春酒，先种南山秫田。
山中八景为友人赋 其三 冈尾朝阳
作者：欧必元
朝代：明

朝暾初上斋头，曜色已映冈址。中酒堪嗔主人，高枕西窗未起。
山中八景为友人赋 其二 鹞岭晴岚
作者：欧必元
朝代：明

千山晴望远霭，万里冷然御风。为问烟霞洞口，何如鸡犬云中。
山中八景为友人赋 其五 新巷樵歌
作者：欧必元
朝代：明

下山踏歌相和，归路日暝争先。牛羊已入深巷，樵人尚隔前川。
山中八景为友人赋 其八 习沼垂纶
作者：欧必元
朝代：明

落日池上小舟，浦口相迎白鸥。何处高人垂钓，百年吾道沧州。
山中八景为友人赋 其六 大园牧唱
作者：欧必元
朝代：明

萋萋芳草秋绿，淅淅古松夏寒。群儿竞乐树下，长笛一声倚栏。
山中八景为友人赋 其四 桥头夜月
作者：欧必元
朝代：明

野桥驾虹若断，乱竹参差人家。明月寒潮相浸，村醪市店争赊。
山中八景为友人赋·鸡峰秋霁
作者：欧必元
朝代：明

当户一峰危直，天清众鸟飞还。东篱三径秋色，采菊时见南山。千山晴望远霭，万里冷然御风。为问烟霞洞口，何如鸡犬云中。朝暾初上斋头，曜色已映冈址。中酒堪嗔主人，高枕西窗未起。野桥驾虹若断，乱竹参差人家。明月寒潮相浸，村醪市店争赊。下山踏歌相和，归路日暝争先。牛羊已入深巷，樵人尚隔前川。萋萋芳草秋绿，淅淅古松夏寒。群儿竞乐树下，长笛一声倚栏。昨检农书卜年，相传父老忻然。欲酿松花春酒，先种南山秫田。落日池上小舟，浦口相迎白鸥。何处高人垂钓，百年吾道沧州。
山中襄事先大父母夜起有感
作者：欧必元
朝代：明

松杉漠漠夜啼乌，人静山空月色孤。谢尚秪应思散骑，张凭宁敢讶苍梧。鹿门旧隐看犹在，马鬣新封好似无。寸草未将酬祖德，吞声一夕泪仍枯。
岑克名挽歌二首
作者：欧必元
朝代：明

形为我生累，我为此生忧。追念驱驹隙，聊从秉烛游。宴会君子室，齐歌杂洛讴。朱华不可再，零落归山丘。服食信可误，不如寄蜉蝣。出世苦不迟，立名苦不蚤。谁谢朝蕣华，谁种长生草。彭聃不计年，殇子称寿考。屈伸自有时，大笑天地老。生死徒尔为，荣名长相宝。
岑克名挽歌二首·其一
作者：欧必元
朝代：明

形为我生累，我为此生忧。追念驱驹隙，聊从秉烛游。宴会君子室，齐歌杂洛讴。朱华不可再，零落归山丘。服食信可误，不如寄蜉蝣。
岑克名挽歌二首·其二
作者：欧必元
朝代：明

出世苦不迟，立名苦不蚤。谁谢朝蕣华，谁种长生草。彭聃不计年，殇子称寿考。屈伸自有时，大笑天地老。生死徒尔为，荣名长相宝。
岑克念次子以髫年补诸生作此赠之
作者：欧必元
朝代：明

最爱终军英妙时，挥毫能敌万人奇。先朝世业推青琐，诸子才名擅白眉。直北一枝高桂岭，图南双翮趁天池。深惭父党通家后，为汝登高一赋诗。
席上赠顾别驾
作者：欧必元
朝代：明

忘年相见即相亲，况复移居接近邻。任自蛾眉虚有妒，由来龙性不堪驯。歌翻子夜愁三叠，酒为弹棋劝百巡。莫把佩刀论往事，匣中容易动星辰。
席上送冯缉倩还青螺
作者：欧必元
朝代：明

清溪频鼓棹，白社侍题诗。易去唯秋色，难忘是别离。尊虽倾北海，菊尚负东篱。一片青螺月，应悬后夜思。
幻上人何龙友梁羲年挟陈吴诸少过饮澹圃族祖经季叔原禹原涑兄羽仲弟子敬嘉实席上同赋
作者：欧必元
朝代：明

桥畔柴扉半不扃，当春风雨昼冥冥。玄谈客坐生公石，奇字人非扬子亭。傍沼阴垂新柳绿，登楼疑望远山青。酣歌况复倾诸少，小夜谁能忍独醒。
度羚羊峡
作者：欧必元
朝代：明

十年三度过羚羊，不听猿啼也断肠。峡水无波舟楫稳，片帆明月度潇湘。
张守戎叶太仆携妓招同万伯文梁元珍邓伯乔李烟客饮湖心亭
作者：欧必元
朝代：明

霞光山色夕阳天，箫鼓中流载画船。宾客醉时听玉漏，梁尘飞处落金钿。惊看节序黄花后，坐对尊罍绿草前。灯火背城明月夜，断桥堤柳锁寒烟。
张明府端孟以茂名最入五羊阻风江上先枉诗见寄奉答二首
作者：欧必元
朝代：明

经年常抱病，一榻寄岩隈。见说双凫至，能飞尺素来。开缄销岭雪，把赠折江梅。袖里看明月，俱从合浦回。弹琴邑宰日，况是政初成。欲奏清商曲，先传白社声。惊飙疑振木，流水若含情。不遇知音侣，兹弦那复鸣。
张明府端孟以茂名最入五羊阻风江上先枉诗见寄奉答二首·其一
作者：欧必元
朝代：明

经年常抱病，一榻寄岩隈。见说双凫至，能飞尺素来。开缄销岭雪，把赠折江梅。袖里看明月，俱从合浦回。
张明府端孟以茂名最入五羊阻风江上先枉诗见寄奉答二首·其二
作者：欧必元
朝代：明

弹琴邑宰日，况是政初成。欲奏清商曲，先传白社声。惊飙疑振木，流水若含情。不遇知音侣，兹弦那复鸣。
得傅贞甫容县书呈其尊人明府公
作者：欧必元
朝代：明

忽传双鲤至，问讯是容州。葛令丹中字，仙人海上楼。万山围古县，小峡束江流。欲作临邛客，相如已倦游。
得瞿睿夫楚中书却寄
作者：欧必元
朝代：明

尺素遥将锦字传，双鱼一夜到江边。尊开丹荔人何在，家住黄梅路几千。风雪莫侵头上白，烟霞偏护草中玄。休论文苑寻常事，回首中原思黯然。
得袁无择南比部之报
作者：欧必元
朝代：明

鹢首灵洲古寺分，梅花开尽最思君。明珠到处埋沧海，仙吏何心署白云。京口诸山连北固，曲中一奏想南薰。秋风莫更过牛渚，恐作袁郎笛里闻。
循州杂咏八首
作者：欧必元
朝代：明

惠阳元自古循州，地控龙江据上游。欲纪名山寻胜迹，片帆西下即罗浮。郭外湖西烟水深，荒亭落日映湖心。游船傥得常歌舞，何必繁华羡武林。西风凄断到黄昏，新旧遗阡洒泪痕。已向麒麟悲往事，更从青草吊香魂。先朝三疏足千秋，学士遗踪尚可求。傥过山前骑鹤去，月明人倚合江楼。夫君山斗大名齐，宝筏当年可度迷。一自慈航东去后，谁言吾道不关西。甲第飞轮倚若云，狭邪城市路缤纷。从教冠盖来东陌，犹与山中鹿豕群。金银高挽髻边堆，称体蓝衫窄袖裁。非出城边吸江水，定从溪上浣纱回。幕府分营细柳军，旌旗城上压行云。前茅十里行人避，千骑东方让使君。
循州杂咏八首·其一
作者：欧必元
朝代：明

惠阳元自古循州，地控龙江据上游。欲纪名山寻胜迹，片帆西下即罗浮。
循州杂咏八首·其七
作者：欧必元
朝代：明

金银高挽髻边堆，称体蓝衫窄袖裁。非出城边吸江水，定从溪上浣纱回。
循州杂咏八首·其三
作者：欧必元
朝代：明

西风凄断到黄昏，新旧遗阡洒泪痕。已向麒麟悲往事，更从青草吊香魂。
循州杂咏八首·其二
作者：欧必元
朝代：明

郭外湖西烟水深，荒亭落日映湖心。游船傥得常歌舞，何必繁华羡武林。
循州杂咏八首·其五
作者：欧必元
朝代：明

夫君山斗大名齐，宝筏当年可度迷。一自慈航东去后，谁言吾道不关西。
循州杂咏八首·其八
作者：欧必元
朝代：明

幕府分营细柳军，旌旗城上压行云。前茅十里行人避，千骑东方让使君。
循州杂咏八首·其六
作者：欧必元
朝代：明

甲第飞轮倚若云，狭邪城市路缤纷。从教冠盖来东陌，犹与山中鹿豕群。
循州杂咏八首·其四
作者：欧必元
朝代：明

先朝三疏足千秋，学士遗踪尚可求。傥过山前骑鹤去，月明人倚合江楼。
忆昔行送社人李伯襄北上
作者：欧必元
朝代：明

忆昔相逢五穗石，君年十五发覆额。我才弱冠长三年，桥门奋翅欢同藉。握手还期尔汝交，粤王台下共诛茆。开社自裁灵运赋，闭门宁解子云嘲。竹下棋枰花下酒，狂歌浪谑无不有。风雨孤灯半榻连，奇文疑义相分剖。侧目徒看世人儿，抗风追雅为襟期。浮名惨淡成何用，与君非复少年时。北堂萱草一朝折，叩地呼天泪如血。况复南山椿树摧，教人匍匐肠几绝。君住铁城西，余亦家清溪。沧江阻隔百馀里，目断王孙草正萋。君来吊我苫块上，此时无言但稽颡。语语肝肠独见君，至今怀抱成苍莽。别去秋风一叶飘，看君振羽起云霄。威凤朝阳双翮健，老骥昂风千里骄。文章合作无双价，名数何堪第二也。陵阳旧璞识者希，郢里新词和应寡。羡君襟怀何卓荦，羡君高谈何岳岳。一鼓能登大将坛，片言定折充宗角。此时君读中秘书，此时著作盈石渠。只寻观里巢鳷鹊，何意江头问鲤鱼。功名富贵人应有，丈夫穷达须能守。今日尊前一送君，问君能忆昔年否。